ئایا کێ سەرداپۆشین (حیجاب) ی ئافرەتی هێنایە ناو کورد؛ ئەکەدی و ئاشوری یان عەرەب؟ ئەی دوای چەند هەزار ساڵ ئافرەتی کورد سەری داپۆشی؟ – History Of Kurdistan\nHome / مێژووى ئاینەکان / ئاینى ئیسلام / ئایا کێ سەرداپۆشین (حیجاب) ی ئافرەتی هێنایە ناو کورد؛ ئەکەدی و ئاشوری یان عەرەب؟ ئەی دوای چەند هەزار ساڵ ئافرەتی کورد سەری داپۆشی؟\nگۆران حكيم 2019-01-17\tئاینى ئیسلام, ئاینى جولەکە, ئاینى زەردەشتى, ئاینى مەسیحى, مێژووى ئاینەکان لێدوان نووسین ناچالاککراوە لە ئایا کێ سەرداپۆشین (حیجاب) ی ئافرەتی هێنایە ناو کورد؛ ئەکەدی و ئاشوری یان عەرەب؟ ئەی دوای چەند هەزار ساڵ ئافرەتی کورد سەری داپۆشی؟ 5,041 Views\nزۆر جار لەسەر پێگە کۆمەڵایتیە کوردیەکان بابەت سەبارەت سەرداپۆشینی ئافرەت دەبینم کە لە ژێریدا گفتوگۆیەکی خەست دروست دەبێت و وەک هەمو جارێک، لە ژێر کاریگەریی دابەشبوونی فیکریی دوو جەمسەریی کۆمەڵگەی کوردەواری ئەمڕۆدا و لە ناو گفتوگۆکاندا دوو جۆر بۆچوون بە زەقی بەرچاو دەکەون؛ یەکێکیان لە ڕوانگەیەکی ئاینیەوە سەرداپۆشین بە دابونەریتێکی ئیسلامی جوان دادەنێت و پشتگیری دەکات و ئەوی تریان لە ڕوانگەیەکی عیلمانی و نەتەوەییەوە بە بەشێک لە فەرهەنگی سەپێنراوی عەرەبی دادەنێت و دژی دەوەستێت.\nبابزانین لە باخەڵی مێژوودا چی هەیە و دوور لە کاریگەریی بیر و باوەڕی شەخسی خۆمان ئەم بۆچوونانە تا چەند ڕاستن و کێ سەرداپۆشینی هێنایە ناو کوردەوە؛ ئیسلام و عەرەب؟ ئەی دوای چەند هەزار ساڵ لە هێنانی سەرداپۆشینەوە ئافرەتی کورد سەری داپۆشی؟\nزۆر کەس پێیان وایە پێویست ناکات لە مێژوو بکۆڵینەوە و تێگەیشتن لە ڕابردوو هیچ سوودێکی نیە بۆ ئەمڕۆ و دوێنی بە ئەمڕۆ چی. من پێم وایە هەتاوەکو لە ڕابردوو نەگەین، هەرگیز لەمڕۆ ناگەین و نە لە خۆمان و نە لە فەرهەنگ و دیاردە کەڵتوریەکان دەگەین. بۆیە ئەگەر بێ پەنابردن بۆ سەرچاوە مێژووییەکان و بە سەرپێیانە سەیری سەرداپۆشین بکەین، ئەوا دەستبەجێ تەنها وەک فەرهەنگێکی عەرەبی و ئیسلامی خۆی دەنوێنێت، بەڵام کە دەچینە ناو قوڵایی مێژووەوە دەبینرێت بەڵگەکان شتێکی ترمان پێ دەڵێن.\nمێسۆپۆتامیا دوو فەرهەنگی جیاوازی تێدا بوو؛ فەرهەنگێک کە هی خەڵکە ڕەسەنەکە و خەڵکانی ڕۆژهەڵاتی مێسۆپۆتامیا و کوردستانی ئەمڕۆ بووە کە سۆمەری، گوتی، هوری، هیتی، لوڤی،هتد. دەگرێتەوە و فەرهەنگی دووەم فەرهەنگێک کە لە ڕۆژئاوا و باشوری ڕۆژئاواوە ڕوویان کردبووە ناوچەکە کە ئەکەدی، ئاشوری، عاموری، ئارامی، بابلیە سامیەکان، هتد. ی دەگرتەوە کە بە نەتەوە سامیەکان ناسراون. فەرهەنگی سامیەکان فەرهەنگێک بوو کە بەگشتی تێیدا مافی ئافرەت زەوتکرابوو. ئافرەت لەو کۆمەڵگانەدا بۆی نەبوو کە خاوەن زەوی و موڵک و ماڵ بێت و لە هیچ هەڵسوکەوتێکیدا ئازاد نەبووە و چەندین یاسا و ڕێسا هەبوو بۆ کۆنتڕۆڵکردنی هەڵسوکەوتی ئافرەت. تەنانەت کاتێک کە کچێک باوکی بمردایە و بە تەنها زەوی و زاری بۆ بمایەتەوە، ئەوا لە کاتێکدا کە لە ڕووی یاساییەوە زەویەکە هی خۆی بوو، بەڵام بۆی نەبوو مامەڵەی پێوە بکات هەتاوەکو شووی نەکردایە. واتە ئافرەت لە ناو کۆمەڵگەیەکدا بوو کە هەموو دەسەڵاتێکی لێسێنرابووەوە.\nبەهۆی ئەوەی کە ئاشوریەکان بۆ ماوەیەکی زۆر دەسەڵاتدار بوون بۆیە زۆر تێکستیان لێ بەجێماوە و لە ناو ئەرشیفی تێکستەکانیاندا هەندێک تێکستیان بە ڕوونی دەستنیشانی دەکات کە دەبێت کێ سەری دابپۆشێت و کێ بە سەر ڕووتی بمێنێتەوە و یاسای ڕوون و تایبەتیان هەبوو بۆ سەرداپۆشین. یاسا ئاشوریەکان بە ڕوونی دەڵێن کە ژن، بێوەژن، کچ و ئافرەتە بەڕێزە ئاشوریەکانی تر، نابێت بێ سەرداپۆشین و بەسەر ڕووتی لە ماڵ دەربچن. ئەو کەنیزەکەی لەگەڵ خاوەنە ژنەکەی دەچوووە دەرەوە، دەبوو سەری دابپۆشێت. هەروەها لە یاساکاندا بە ڕوونی دەڵێت کە ئافرەتی لەشفرۆش و کۆیلە بۆیان نەبووە سەریان دابپۆشن.\nیاسا ئاشوریەکان دەری دەخەن کە لە فەرهەنگی ئاشوریدا پیاو دەسەڵاتی تەواوی هەبووە بەسەر ئافرەتدا و لای ئەوان سەرداپۆشین جۆرێک بووە لە دووپاتکردنەوەی دەسەڵاتی پیاو و سەرداپۆشینیان کردۆتە نیشانەی ڕێز و لای ئەوان تەنها ئافرەتی بەڕێز بۆی هەبووە کە سەری دابپۆشێت. لەبەر ئەوەی کە ئەگەر ئافرەتێک بە شێوەیەکی نایاسایی سەری دابپۆشیایە، ئەوا سزای شەلاق لێدان یان قیر بەسەرداکردن یان گوێ بڕینیان بەسەردا دەسەپاند. کۆنتڕۆڵکردنی ئافرەت بە شێوەیەک بووە کە بەپێی یاسای ئاشوری ئەگەر پیاوێک دەستدرێژی بکردایەتە سەر کچی پیاوێکی تر، ئەوا دەبوو ژنی پیاوی دەسدرێژکەر بهێنرێت و باوکی کچەکە بڕیار بدات کە بە گەلەکۆمەکی پیاوان دەسترێژی بکەنە سەر ژنەکەی. واتە لە هەردوو حاڵەتەکەدا پیاو سزای ڕاستەوخۆ نەدراوە، بەڵکو سزای ماڵ و موڵکەکەی دراوە و ئافرەت لە کۆمەڵگەی ئاشوریدا بەشێک بووە لە ماڵ و موڵک. نەتەوە سامیەکان بە گشتی لە شێوەی هەڵسوکەوتیاندا لەگەڵ ئافرەت، هاوبەش بوون.\nبە پێچەوانەی ئەو فەرهەنگەوە، لە ناو هوری، گوتی، سۆمەری و هیتیەکاندا ئافرەت بە تەواوی ڕۆڵی جیاواز بووە. بۆ نموونە لەو کاتانەدا کە ئاشوریەکان یاسای لەو جۆرەیان دەرکردووە، یەکێک لە شاژنی گووتیەکان، نەواوریتوم، سوپایەکی دە هەزار سەربازی بۆ یەکێک لە جەنگەکان ناردووە. هەروەها لە ناو ئەو تێکستە هوریانەدا کە لە شاری کەرکوک دۆزراونەتەوە، دەردەکەوێت کە ئافرەت بە نزیکی هەمان مافی پیاوی هەبووە لە موڵکداری و زۆرینەی هەڵسوکەوتی ژیاندا و بێ هیچ کێشەیەک توانیویەتی مامەڵە بە موڵک و ماڵەوە بکات. هەڵسوکەوتی هوریەکان بەتایبەت لە تێکستەکانی کەرکوکدا بەشێوەیک ڕوونە کە بووەتە هۆی ئەوەی لێکۆڵینەوەی تایبەت سەبارەت بە ڕۆڵی ئافرەتی تێدا بکرێت و بابەتەکە سەرنجی لێکۆڵەرانی ڕاکێشاوە بۆ خۆی.\nلای هیتیەکان ئافرەت بۆی هەبووە ئەو پیاوە ڕەتبکاتەوە کە کەسوکاری بۆیان هەڵدەبژارد و تەنانەت لە هەندێک باردا پیاویشی تەڵاق دەدا. شاژنی دەوڵەتی هیتیەکان، هاوبەشيیان کردووه لە حوکمڕانیدا و دوای مردنی مێردەکانیان هێشتا هەر نازناوی پاشایی خۆیان دەما. لە ناو سۆمەریەکاندا بە هەمان شێوە ئافرەت ڕۆڵی تەواوی خۆی بینیوە و کەسایەتی گەورەی ئاینی زۆر جار ئافرەت بووە.\nئەم فەرهەنگە هەمیشە بەردەوام بووە لە ناو کورد دا. لە سەدەی یەکەمی زاینیدا هێلێنای هەزەبانی، کە شاژنی هەولێر بوو، دوای ئەوەی کە مێردەکەی مرد، هێشتا هەر نازناوی شاژنی بزر نەکرد و شانبەشانی کوڕەکەی کە پاشا بوو، هەر دەسەڵاتدار بوو و دەسەڵاتی ئەو هیچی لەوەی کوڕەکەی کەمتر نەبوو و ڕۆڵی گەورەی لەو دەوڵەتەدا گێڕاوە.\nئەوەتا لە ناو (قانوننامە) ی عوسمانیدا بڕگەی تایبەت هەبووە بۆ ناوچەی شارەزوور کە ئەگەر دەسەڵاتدارێک بمردایە بەپێی ئەو قانوننامەیە کچەکەی بۆی هەبووە کە دەسەڵات بگرێتە دەست و ئەولیا چەلەبی ڕەگەز تورک دەڵێت کە ئەوە شتێکی ئاسایی بووە لە ناو کورد دا.\nمیر خانزاد، هاوشێوەی گوتیەکان لە سەدەی حەڤدەی زاینیدا لە ناوچەی سۆران و هەریر حوکمرانی کردووە و سەرکردایەتی سوپایەکی دوانزە هەزار سەربازی پیادە و دە هەزاری جێگیری تیروکەوان بە دەستی کردووە و لە هەندێک جەنگیدا سی بۆ چل هەزار سەربازی هەبووە و هێرشی کردۆتە سەر وڵاتی ئێران و چەندین سەرکەوتنی بەدەست هێناوە.\nهەرچەندە لە ناو جوەکانی جیهاندا ئافرەت نەیتوانیوە بگاتە هەندێک پلەی ئاینی، کەچی لە ناو جووی کورد دا ئەو ڕێسایە گۆڕاوە. یەکێکە لەو نمونانە ئەسێناس بەرزانیە کە کچی ڕابی ساموۆئێل بەرزانی بووە و لە نێوان ١٥٩٠ ز-١٦٧٠ ز دا لە شاری موسڵ ژیاوە و هەر لەوێ لەدایک بووە. ئەسێناس دوای مردنی باوکی، نازناوی ئاینی (ڕابی) وەرگرتووە و شاعیر، کابەلایی (عیرفانی جویی)، سەرکردەی خوێندنگەی ئاینیی جویی و مامۆستایەکی گەورەی تەورات بووە لە کوردستاندا. ئەم کەسایەتیە هێندە بلیمەت و زانا بووە و بۆ کۆمەڵگەی جوە کوردەکان گرنگ بووە، لە دوای مردنی چەندین داستانی سەبارەت دروستکراوە و دەماودەم لە ناو جووە کوردەکاندا گێڕڕاوەتەوە. لە ناو فەرهەنگی جویی دا و لە وڵاتەکانی تردا، ئافرەت بە گشتی نەگەیشتۆتە ئەو پلە ئاینیە.\nهەروەها لە ناو کتێبی سەرئەنجامی پیرۆزی یارسانی (کاکەیی) دا ناوی دەیان کەسایەتی ئاینی هاتووە کە شاعیربوون و رۆڵی پێشڕەوی ئاینیان لە ناو یارسانەکاندا بینیوە و شیعرەکانیان بووەتە بەشێک لە سەرئەنجام. لەوانە دایە تەورێزی هەورامی (سەدەی دەیەمی زاینی)، جەلالە خانمی لورستانی (سەدەی دەیەمی زاینی)، ڕێحان خانمی لوڕستانی (سەدەی یانزەیەمی زاینی)، فاتمە لوڕەی گۆران (سەدەی یانزەیەمی زاینی)، لزا خانمی جاف (سەدەی یانزەیەمی زاینی) و بە دەیان کەسایەتی تری ئافرەت.\nمەستورە خانمی کوردستانی (١٨٠٥ز ١٨٤٨ز)، یەکەم ئافرەتە لە مێژووی ڕۆژهەڵاتدا کە لە سەردەمی خۆیدا مێژوونوس و شاعیر بووبێت و ئەم کەسایەتیە بە هەزاران دێڕە شیعری لێبەجێماوە. مرۆڤ کە شیعرە دڵداریەکانی مەستورە خانم دەخوێنێتەوە، بۆی دەردەکەوێت کە کۆمەڵگەی کوردی و فەرهەنگەکەی چەندە جیاوازە لە فەرهەنگی فارس و عەرەب و تورک.\nلە ناوەڕاستی سەدەی نۆزدەیەمدا فاتمە ڕەش بە نزیکی پێنج سەد سەربازی کوردەوە خۆی کرد بە شاری ئەستەمبوڵ و بەرەو جەنگی ڕوسەکان ڕۆیشت. ئەو ڕووداوە بۆ دەیان ساڵ دوای خۆی لە میدیای ئەوروپیدا باسکراوە.\nمیر تەحسین بەگی ئێزدیەکان، پێش ئەوەی کە ببێتە میری ئێزدیان، پێشتر نەنکی حوکمڕان بوو. مەیان خاتون دوای ئەوەی کە عەلی بەگی مێردی کۆچی دوایی کرد، ئەو بووە چاودێری کوڕەکەی و دواییش کە کوڕەکەی گەورە بوو، بە هۆی لاوازیەوە، مەیان خاتوون هەر خۆی حوکمڕانی دەکرد هەتاوەکو کوڕەزاکەی، میر تەحسین بەگی ئەمڕۆ گەورە بوو؛ ئەمجا دەسەڵاتی دا بەو.\nتەنانەت تاقە سەرۆک وەزیران لە جیهانی ئیسلامیدا کە بەنازیر بۆتۆ بووە، لە هەندێک سەرچاوەدا ئاماژە بەوە دەکات کە فەرهەنگی کوردانەی دایکی بووەتە هۆی ئەوەی کە ببێتە سەرۆک وەزیران (دایکی کوردێکی کرماشانی بووە).\nنموونەکان فرەن و ئەمانە تەنها چەند دانەیەکیان بوون، بەڵام لە ڕێگای ئەو نموونانەوە دەردەکەوێت کە بەهۆی بەهێزی و توندوتۆڵی فەرهەنگی کوردیەوە، سەرداپۆشینی ئافرەت، هەتاوەکو سەدەی بیستەم بە هیچ شێوەیەک نە لە ڕێگای ئاشوریەوە نە لە ڕێگای ئیسلامەوە نەیتوانیوە بێتە ناو کوردەوە. ئەمە تەنها قسە نیە و بەڵگەی لە پشتەوەیە.\nکلۆدیۆس ڕیچ نزیکی ساڵی ١٨٢٠ز سەبارەت ڕۆڵی ئافرەت لە ناو کورد دا دەڵێت “خەڵکە ئاساییەکان تەنانەت لە سلێمانیدا، بێ خۆ داپۆشین بە شاردا هاتووچۆ دەکەن و دەشێت بەیانیان زوو لە ناو جێگەدا لەگەڵ مێردەکانیاندا ببینرێن یان لە خەو هەستن و لەسەربانی ماڵەکانیان کاروباریان بەڕێوەبەرن کە لەسەر شەقامەکەیە، ئەوانیش شەقامی تەسکن و ماڵەکان لە مەتر و نیوێک بۆ مەتر و هەشتا زیاتر بەرزنەکراونەتەوە لە زەوی”.\nئەمجا بەردەوام دەبێت و دەڵێت “هەلومەرجی ژنان لە کوردستاندا زۆر باشترە لە هەلومەرجی ژنانی تورکیا و وڵاتی فارس؛ دەبێت بگووترێت کە مێردەکانیان بە یەکسانی مامەڵەیان لەگەڵدا دەکەن و گاڵتە بە کۆیلەیی ئافرەتی تورک دەکەن و بێزی لێدەکەنەوە”\nدیسان بەردەوام دەبێت و دەڵێت “ئافرەتی کورد ئاشقی هەڵپەڕکێن. لە کاتی زەماوەند دا ئەگەر بانگهێشتیش نەکرابن، ئەوان هەر ده‌چن بۆ ئاهەنگەکان و تەنانەت دیاری بچووک دەبه‌ن بۆ بوک بۆ ئەوەی کە بتوانن بەشداری هەڵپەڕکێکە بکه‌ن. ئافرەتەکان هەمیشە لە ناو خەڵکدا بێ سەر داپۆشین هەڵپەڕکێ دەکەن، هەرچەندیشە ژمارەی پیاوەکان لەو ناوەدا زۆر بێت”.\nهەبەرد لە سەرەتای سەدەی بیستەمدا و لە گەشتەکەیدا بۆ کوردستان باس لە ئافرەتی کورد دەکات و ئافرەتەکانی شاری هەڵەبجە وەک نموونە دەهێنێتەوە و دەڵێت “سەرپۆش و هەموو بابەتەکانی لە کوردستاندا هەر ناوی نیە و ئافرەت لە ڕووی ڕەفتارکردنەوە وەک ئافرەتی ئینگلتەرا سەربەستن. یەکەم هاتووچۆم بە ناو شاری هەڵەبجەدا ئەم بۆچوونەی لەلا دروستکردم. لە شوێنی وڵاتی خێوە ڕەشپۆشە محەمەدیەکان [مەبەستی ولاتە ئیسلامیەکانە] دا تەنها سرکە و قریوەی ئافرەتەکان دێت یان هەر بە بینینی ئەوروپیەک دەستبەجێ وەک کەروێشکی ترساو بزر دەبن. کەچی ئافرەتە چاکە بەتەمەنەکانی هەڵەبجە لە بەر دەرگاکانیاندا خەریکی قسەو باس بوون هەر وەک میسس براون و میسس جۆن لە لادێیەکی وڵاتی خۆماندا، بەو جۆرە بە تێپەڕبوونی کەسێکی غەریب، هیچ باکیان نەبوو.” واتە هەتاوەکو سەرەتای سەدەی بیستەم ئافرەتی کورد لە ڕووی سەربەستیەوە بەراورد کراوە بە ئافرەتی ئینگلتەرا و ئەوە تەنها جار نیە.\nسۆن (ناسراوبە مەیجەر سۆن) لە سەرەتای سەدەی بیستەمدا باسی ڕووداوێک دەکات کە لە شاری سلێمانی لێی ڕووداوە کاتێک کە لەگەڵ کابرایەکی کورد دا شەو لە ماڵی ئافرەتێکی ناسراوی هاوڕێ کوردەکەی لە سلێمانی دەمێننەوە و دەڵێت “ئا لێرە تۆزێک حەوامەوە و کاتم بە گفتوگۆکردن بەسەر دەبرد لەگەڵ ژنی ماڵەکە، کە ژنێکی جوانی کورد بوو و تەمەنی لە سی ساڵ تێنەدەپەڕی، کە بەهۆی دابونەریتی گونجاوی کوردستانەوە ئازادە و دەتوانێت بەبێ سەرداپۆشین بیگوزەرێنێ و وەک بونەوەرێکی ژیر هەموو مامەڵەیەک لەگەڵ پیاواندا بکات. هەموو ئیشوکارەکانی خۆی دەیکات کە وای لێ دەکات تەنها ڕەگەز بێت لە ڕۆژهەڵاتی ناوەڕاستدا بتوانێت بە نزیکی وەک هەموو ئافرەتێکی ئەوروپی ئازاد بێت”. ئەمجا بەرداوام دەبێت و دەڵێت “لە وڵاتی فارسەکان یان لە ناو موسوڵمانەکانی تردا، بۆ دوو پیاوی غەریب لە ماڵێکدا بمێننەوە کە هەمووی ئافرەت بێت، وەک ئەم حاڵەتەی ئێمە، کارەساتێکی هێندە خراپە کە کەس نەیبیستووە، بەڵام لێرە هیچ جیاواز نیە لەوەی کە چۆن لە ئینگلتەرا مامەڵەی لەگەڵدا دەکرێت”\nهەر وەک لەو ووتەی ئەو شایەتحاڵانەدا ڕوون بووەوە، دیاردەی سەرداپۆشین هەتاوەکو سەرەتای سەدەی بیستەم لە ناو کورد دا نەبووە و ئەگەر تۆزێکیش بە شێوەیەکی کەم هەبووبێت تەنها لە ناو دەسەڵاتدارەکاندا دەرکەوتووە کە پەیوەندیان لەگەڵ نەتەوە دراسێکاندا زیاتر بووە و زیاتر ئەگەری وەرگرتنی تایبەتمەندی فەرهەنگی دراوسێکانیان هەبووە. ڕیچ کە دێتە سەر باسی ئافرەتی ماڵە پاتشا دەسەڵاتدارە کوردەکان، ئاماژە بەوە دەکات کە ڕوپۆشێکی شینی وەک ئافرەتی بەغدا دەپۆشن بەڵام سەرەڕای ئەوە کە ژنەکەی سەردانی جافەکانی کردووە، لە ناو کۆڕەکەدا چەند ئافرەت لەوێدا بووە هێندە پیاویشی تێدا بووە. واتە لە ناو دەسەڵاتدارە کوردەکاندا ئەو دابونەریتە تۆزێک بینراوە.\nئەم پرۆسەیە بەم شێوەیە بەردەوام بووە و بەپێی بەڵگەکان ئافرەتی کورد هەتاوەکو سەرەتای سەدەی بیستەم بێ سەرداپۆشین هەر مابووەوە. ووردە ووردە لە ژێر کاریگەریی چوار پارچە کردنی کوردستاندا، شارە گەورەکانی کوردستان کەوتوونەتە ژێر فەرهەنگی نەتەوە دراوسێکان و لە ساڵی پەنجاکاندا، واتە نزیکی دوای چل ساڵ، کوردستان لە زۆر ڕووەوە بە تەواوی دووچاری گۆڕانێکی گەورە بووە.\nگۆڕانکاری گەورە لە هەڵسوکەوتی ئافرەتدا لە کوردستان لە بەڵگەنامەیەکی کۆتایی پەنجاکاندا دەردەکەوێت. هێنی هانسن کە ئافرەتێکی دانیمارکی ڕەگەزناس بووە، هاتۆتە ناوچەی دوکان و سلێمانی له کوردستانی باشور و بە تایبەت باسی چۆنێتی ژیانی ئافرەتی کردووە. بەپێی هانسن ئەو کاتە لە شارە گەورەکانی باشوری کوردستاندا ئافرەت بە تەواوی سەری داپۆشیبوو و بە هیچ شێوەیەک سەری دەرنەدەخست، کەچی لە لادێکاندا کە هێشتا کاریگەری فەرهەنگی داگیرکردنی نەتەوە دراوسێکانی لەسەر نەبووە، سەری ڕووت بووە و لە کتێبەکەی هانس لە چەندین وێنەدا جیاوازی شار و لادێ بە ڕوونی دەردەکەوێت. واتە نزیکی دوای چل بۆ پەنجا ساڵ دوای سۆن، لە کوردستاندا ووردە ووردە سەرەتای سەرداپۆشین لە شارەکاندا دەستی پێکردووە و لە پەنجاکاندا بە تەواوی چەسپاوە. ئەم پرۆسەیە هەتاوەکو سەرەتای هەشتاکانیش بەردەوام بوو، ئافرەتی لادێ عابای نەبوو و تەنها لە شاردا عەبا هەبوو. بۆیە کە ئەگەر ئافرەتێک خەڵکی دەرەوە بوایە، دەستبەجێ بە چارۆکە و سەروکڵاوەکەیدا دەناسرایەوە.\nمن خۆم کە منداڵ بووم، سەرنجم دەدا کە ئافرەتی لادێ، لە ناوشاردا دیار بوون لەبەر ئەوەی کە ئەوان لە دەرەوەی ماڵدا سەروکڵاویان لەسەردا بوو و نەیاندەزانی عابا بەکاربهێنن. لە دوای هەفتاکانەوە ووردە ووردە، ئافرەتی شار عەبا و لەچکی کەمکردۆتەوە، ئەمجا سەر داپۆشین کەوتۆتە ناو لادێکانی کوردستانەوە. لە دوای ئەم گۆڕانکاریەی کە لە کەمتر لەم دەساڵەی ڕابردوودا لە ڕۆژهەڵاتدا ڕوویدا، ئێستاکە دیسان بە شێوەیەکی بەرچاو سەرداپۆشین بە شێوەیەکی خێرا بە کوردستاندا بڵاو دەبێتەوە.\nلە ڕاستیدا زۆر دابونەریت، مێژوویان بۆ هەزاران ساڵ پێش هاتنی ئاینە نوێکان دەگەڕێتەوە. وسڵ دەرکردن کە وەک نەریتێکی ئیسلامی دەردەکەوێت، لە سەدەی یەکەمی زاینیدا، واتە دوو هەزار ساڵ لەمەوبەر و نزیکی چوار سەد ساڵ پێش پەیدابوونی ئاینی ئیسلام، لە ناوچەی بابل لە لایەن سترابۆی یۆنانیەوە تۆمارکراوە و زۆر لە هەڵسوکەوتە ئاینیەکان، بنەچەیان بۆ سەردەمانێکی فرە دێرین و پێش پەیدابوونی ئاینە نوێکانی وەک جودایزم، کریستیانێتی و ئیسلام دەگەرێتەوە.\nواتە وەک ڕوونبووەوە، بۆ نزیکی چوار هەزار ساڵ لەمەوبەر و نزیکی دوو هەزار و پێنج سەد ساڵ پێش هاتنی ئاینی ئیسلام و عەرەب، هەوڵی سەرداپۆشین دراوە لە کوردستاندا. سەرەڕای ئەوە، لە ڕابردوودا بەهۆی پتەوی و جیاوازی فەرهەنگی کوردی و نامۆیی سەرداپۆشین بە فەرهەنگی کوردی، نەتوانراوە سەرداپۆشێن بەسەر کورد دا بسەپێنرێت و لە ناوەڕاستی سەدەی بیستەمەوە ئافرەتی کورد دەستیکردووە بە سەرداپۆشین و ئەم پرۆسەیە هەتاوەکو ئەمڕۆ بەردەوامە و لەم چەند ساڵەدا بە شێوەیەکی بەرچاو و بە خێرایی بە ناو کورد دا بڵاودەبێتەوە. کەواتە نە علمانی و نە ئیسلامیەکان لەوەدا ڕاست نەبوون، لەبەر ئەوەی نە سەرداپۆشین لە سەرەتادا ئیسلام هێناویەتیە ناوچەکە و نە بنەچە دێرینەکەی عەرەبیە. مەبەست لەوەیە ڕاستە ئیسلامیش لەگەڵ خۆیدا ئەو دابونەریتە سامیانەی هێناوەتەوە ناو کوردەوە، بەڵام چەندین هەزار ساڵ پێش ئیسلامیش نەتەوە سامیەکان کە هاوبەشیی فەرهەنگیان لەگەڵ عەرەبدا هەیە، ئەوان ئەو دابونەریتەیان هێناوەتە ناو کوردەوە و گۆڕانکارەیەکە لە ناو کورد دا بە گشتی لە ناوەڕاستی سەدەی بیستەمدا ڕوویداوە نەک پێشتر.\n– تکایە با ئەم بابەتە نەخرێتە چوارچێوەی ئەو دوو جەمسەرییە فیکریەی کە ئەمڕۆ کۆمەڵگەی کوردەواری تێکەوتووە کە لە ئەنجامدا هەندێک جار گفتوگۆی زبر و شەخسی سەبارەت بە بابەتەکان بە دوای خۆیاندا دەهێنن. من ئارەزووی ئەوەم نیە کە باباتەکە بکرێتە بەشێک لەو سەنگەر لەیەکگرتنە، لەبەر ئەوەی کە ئەم بابەتە بە متمانە بە بەڵگەنامەی مێژوویی نووسراوە بۆ ڕوونکردنەوەی بنەچەی دیاردەیەکی کۆمەڵایەتی ناو کوردە و دەکرێت گفتوگۆی زۆری لەسەر بکرێت، بەڵام پێم باشە کە گفتوگۆکان سەبارەت بە دروستی بەڵگەکان و بابەتە مێژووییەکە بن، نەک بۆچوونی علمانی و ئاینیی شەخسی خۆمان تێکەڵی بابەتەکە بکەین و لە ناوەرۆکی بابەکە دووربکەوینەوە.\n– ئەو سێ وێنەیە ئافرەتی کورد لە ناوچەی جیاوازی کوردستان نیشان دەدەن. دەبنیرێت لەو وێنەکانی دەستی چەپ و ڕاستدا، کۆمەڵێک ژن و پیاو لە ناوەڕاستی سەدەی ڕابردوودا لە ناوچەیەکی نەناسراوی کوردستاندا ڕەشبەڵەک دەکەن، کەچی خەریکە ئەمڕۆ ئەو دەستگرتنە لە دەرەوەی شاردا بە تەواوی نامێنێت. وێنەکەی ناوەڕاست ئافرەتێکە لە ڕۆژهەڵاتی وڵات کە بە جلی ماڵەوەیە و لە ساڵی ١٨٨٥ دا وێنەکەی کراوە.\n– زانیاری فراوان و دەوڵەمەندتر سەبارەت ئەم بابەتە و سەرچاوەی زانیاریەکان لە کتێبی “کورد کێیە؟” ی بەندەدا لە بەشی “ڕۆڵی ئافرەت لە مێژووی کورد و کوردستان” دا ڕوونکراوەتە و بۆ قوڵبوونەوەی زیاتر لەو بابەتە، پەنا بۆ ئەو بەشەی کتێبەکە بەرە.\nPrevious دەربارەی سروشتی ڕاپەڕینە گەورەکەی ساڵی ١٩٢٥\nNext مامۆستا فاتیحی مەلا عەبدولکەریمی مودەڕیس نووسەرێکی گەورەو مێژوویەکی لەبیرکراو


به‌شداریی سکرتێری گشتیی حدک له کۆنفڕانسی" به‌ره‌و دێموکڕاسی له???\nکۆنفرانسی به‌ره‌و دێموکڕاسی له ئێران( گذار به دمکراسی در ایران) به به‌شداریی خالید عه‌زیزی، سکرتێری گشتیی حیزبی دێموکراتی کوردستان و ده‌یان که‌سایه‌تیی سیاسی و نوێنه‌رانی لایه‌نه سیاسییه‌کانی ئێران له واشنگتۆن، پێته‌ختی ئه‌مریکا به‌ڕێوه چوو.\nله‌و کۆنفڕانسه‌دا که رۆژانی شه‌ممه و یه‌کشه‌ممه، 19 و 20 ی خاکه‌لێوه( به‌رابه‌ر له گه‌ڵ 7 و 8 ی ئاپریل) له واشنگتۆن گیرا، کۆمه‌ڵێک پرس و بابه‌تی پێوه‌ندیدار به داهاتووی ئێران و پرسی تێپه‌ڕینی ئێران به‌ره‌و دێموکڕاسی هاتنه به‌رباس و له له‌لایه‌ن به‌شدارانه‌وه به راو و سه‌رنجی جیاوازه‌وه تاوتوێ کران.\nخالید عه‌زیزی، سکرتێری گشتیی حیزبی دێموکڕاتی کوردستان که بۆ ئه‌و کۆبوونه‌وه‌یه بانگهێشت کرابوو، له باسه‌که‌یدا تیشکی خسته سه‌ر ئه‌وه‌ی که باشترین نه‌خشه رێگای به‌ره‌و دێموکڕاسی هه‌نگاونان له ئێران ئه‌وه‌یه که پێناسه‌یه‌کی واقعبینانه له ئێران بدرێ به ده‌سته‌وه‌و هه‌موو تایبه‌تمه‌ندی و جۆراوجۆرییه‌کانی ئێران له پلان و پڕۆژه‌کانی بنیاتنانه‌وه‌ی ئێراندا له‌به‌رچاو بگیردرێ.\nسکرتێری گشتیی حیزبی دێموکڕاتی کوردستان له‌و پێوه‌ندییه‌دا به جه‌خت کردنه‌وه له سه‌ر ئه‌وه‌ی که حیزبی دێموکراتی کوردستان باوه‌ڕی قووڵی به پلۆرالیزم و فیدراڵیزم وه‌ک چاره‌سه‌ری هه‌ره باش و گونجاو بۆ ئیداره‌ی ئێران رایگه‌یاند که ئێران ده‌بێ به له‌به‌رچاوگرتنی جۆراوجۆرییه‌کان ئی هه‌موو ئێرانییه‌کان بێ و هه‌موو نه‌ته‌وه و جۆراوجۆرییه‌کانی ئێران ده‌بێ له داڕشتنه‌وه و چه‌ند و چۆنیی به‌ڕێوه‌به‌ریی ئێرانی داهاتوودا به‌شدار بن و به‌شدار بکرێن و خۆیانی تێدا ببیننه‌وه.\nخالید عه‌زیزی، سکرتێری گشتیی حیزبی دێموکڕاتی کوردستان له ته‌وه‌رێکی دیکه‌ی باسه‌که‌یدا تیشکی خسته سه‌ر تایبه‌تمه‌ندییه‌کانی پرسی کورد و پێناسه‌ی نه‌ته‌وه‌یی پرسی کورد له ئێران و باسه‌که‌ی له سه‌ر بابه‌ته‌کانی گۆڕینی ده‌سه‌لات له ئێران و فاکتۆڕه‌کانی ئیسلاع ته‌له‌بی، جیاییخوازی و شۆرش و گۆرانی بنه‌ڕه‌تی له ئێراندا چڕ کرده‌وه.\nشایانی باسه که راپۆرتی ته‌کمیلی و شیکاریی زیاتری ئه‌و کۆنفرانسه و زانیاریی زیاتر له سه‌ر باسه‌کانی ئه‌و کۆنفڕانسه له ده‌رفه‌تێکی دیکه‌دا بڵاو ده‌کرێته‌وه.


ڕوونکردنەوە له‌سه‌ر شێوازی به‌ڕێوه‌چوونی ماراسۆنە نێودەوڵەتییەکەی هەولێر ده‌درێت\nراكه‌رێكی نێوده‌وڵه‌تی روونكردنه‌وه‌یه‌ك له‌سه‌ر به‌ڕێوه‌چوونی ماراسۆنی نێوده‌وڵه‌تی هه‌ولێر بڵاوده‌كاته‌وه و رایده‌گه‌یه‌نێت: ڕێکخەران و دادوەرانی ماراسۆنەکە لە دوا چرکەدا ماوه‌ی ماراسۆنه‌كه‌یان گۆڕیووه بۆ زیاد لە ٥٠ کیلۆمەتر.\nله روونكردنه‌وه‌ی ئه‌و یاریزانه نێوده‌وڵه‌تییه‌دا هاتووه: "من راکەری ماوەدرێژ (هێمن فەرەج ئەحمەد) بۆ بەشداریکردن لە (ماراسۆنی نێودەوڵەتی هەولێر) لە وڵاتی بەریتانیاوە گەڕامەوە هەرێمی کوردستان و ڕۆژی ٢٦/١٠/٢٠١٨ بەشداری ماراسۆنەکەم کرد لەسەر ئاستی ٤٢ کیلۆمەتر و توانیم بە ٣:٢٥:٠٤ (٣ کاتژمێر و ٢٥ خولەک و ٤ چرکە) ئەو ماوەیە تەواو بکەم و ٤جار بخولێمەوە بەدەوری شەقامی ٦٠ مەتری هەولێردا.\nوتوشیه‌تی یەکەم ڕاکەر بووم کە سەرەڕای ڕێگری بگەمە خاڵی کۆتایی، بەڵام لە لایان ڕێکخەرانی ماراسۆنەکەوە گرفتم بۆ دروستکراو دەیانووت تەنها ٣جار خولاویتەتەوەو پێویستە جارێکیتر بخولێیتەوە بۆ ئەوەی ٤٢ کیلۆمەتر تەواو بکەیت، هاوکات بە پشتبەستن بە کاتژمێرە وەرزشیەکەی دەستم کە کات و ماوەکەی تێدا بوو بەردەوام قسەکەیانم ڕەتدەکردەوە و جەختم لەوە دەکردەوە ئەگەر جارێکیتر بخولێمەوە ئەوا زیاد لە ٥٠ کیلۆمەتریش تەواو دەکەم،\nئاماژه‌ی به‌وه‌شكردووه بێ بەڵگەو دور لە هەمو وەڵامدانەوەیەکی زانستی و وەرزشی بەرپەرچیانداوەته‌وە، پاش چەند خولەکێکیش ژمارەیەکیتر لە ڕاکەرانی ٤٢ کیلۆمەتری کەتێیاندا ئەوروپی و عێراقیبوون نزیکبونەوە لە خاڵی کۆتایی، بەهەمان شێوە ڕێگرییان لێکرا و هەمان داوایان ئاڕاستەی ئەوانیش کردووه.\nروونیشیكردووه‌ته‌وه: ماوەیەکی کەم پاش تەواوبوونی ماراسۆنەکەش بە هۆی بەدواداچونەکانمانەوە دەرکەوت کە بەمەبەست بووبێت بۆ سەرخستنی هەندێک یاریزانی یانەکانی هەرێمی کوردستان یاخود هەڵە ڕویدابێت، ڕێکخەران و دادوەرانی ماراسۆنەکە ٤ خولیان بە ٣ خول ئەژمار کردووەو واتا ماراسۆنەکە بێ ئاگاداری زۆرینە یاخود هەموو ڕاکەرەکان لە دوا چرکەدا گۆڕاوە بۆ زیاد لە ٥٠ کیلۆمەتری، کە ئەمەش هەستنەکردنە بە بەرپرسیارێتی و ڕەنگە روداوی گیانلەدەستدانی ڕاکەر یاخود تێکچونی تەندرووستییانی لێبکەوێتەوە.\nهاوكات ئه‌و یاریزانه جه‌ختی كردووه‌ته‌وه: تا ئێستا ڕێکخەرانی ماراسۆنەکە ئامادەنین ڕایبگەێنن کە ئەو ماڕاسۆنە لە مانای ڕاستەقینەی خۆی خاڵی بۆتەوەو تەنها درووستکردنی قەرەباڵخی و گاڵتە جاڕی بووە نەوەک ماراسۆنی نێودەوڵەتی، هەروەها ناشرینکردنی ئەو ئەزمونە بوو لە بەرچاوی دەیان ڕاکەری نێودەوڵەتی بیانیدا کە گەشتبوونە هەرێمی کوردستان و بەشداریانکردبوو.\n1036 جار خوێندراوەتەوە\nنه‌یمار جارێكی دیكه تووشی پێكان بوو ...\nسەرۆکی بایرن میونخ هەوڵەکانی یانەکەی بۆ گواستنەوەی سانێ پشتڕاستکردەوە...\nڤالڤێردی باسی دۆخی یاریزانه‌كانی ده‌كات...\nمێسی ژماره‌یه‌كی پێوانه‌یی تۆمار ده‌كات...\nرۆناڵدۆ به باشترین یاریزانی خولی ئیتاڵیا ده‌ستنیشانكرا...\nزیدان: من بریار ده‌ده‌م كێ به سه‌ره‌كی یاریده‌كات...\nڕاهێنه‌ری ئه‌یاكس ڕه‌تیده‌كاته‌وه ریزه‌كانی یانه‌كه‌ی جێبهێڵێت...\nدێ ڕۆسی پاش 18 ساڵ ماڵئاوایی له ڕۆما ڕاگه‌یاند...\nسه‌رۆكی یانه‌ی ده‌ربه‌ندیخان، له‌ژێر فشاری قه‌رزه كه‌ڵه‌كه‌بووه‌كانی یانه‌كه‌ی ده‌ستی له‌كاركێشایه‌وه...\nگواردیۆلا سوپاسی لیڤه‌رپوڵ ده‌كات...\nسه‌ڵاح به‌ڵێنی بردنه‌وه‌ی خولی ئینگلیزی ده‌دات...\nسوارێز: ته‌نیا یه‌ك مانگ دوورده‌كه‌ومه‌وه...\nزیدان به‌رگری له ڤالڤێردی ده‌كات...\nباسكه‌ی ده‌ربه‌ندیخان، جێی خۆی بۆساڵی ئاینده جێگیركرد...\nیانه‌ی نه‌ورۆز له‌یاریگای خۆی به‌دۆراندن ماڵئاوایی كرد...\nخولێك بۆ مامۆستایانی خوێندنگه‌كانی سلێمانی كرایه‌وه...\nبەرەسمی سزاکەی مباپی راگەیەندرا...\nئەمڕۆ هەولێر بە ڕاهێـنەری نـوێوە یــاری هەیە...\nخشتەو كاتی گرنگترین یارییەكانی ئەمڕۆ...\nبەرشەلۆنە بووە پاڵەوانی ئیسپانیا...\nبڕیارێك لەبەرژەوەندی یاریزانە مسوڵمانەكانی ئینگلتەرا دەدرێت...\nیانه‌ی پێشمه‌رگه‌ی سلێمانی تووشی دۆراندن ده‌بێته‌وه به‌رامبه‌ر ده‌ربه‌ندیخان...\nهاندەرانی مانچستەریونایتد لەپۆگبا توڕەن...\nخشتەو كاتی یارییەكانی ئەمڕۆ...\nئارسیناڵ له ناپۆلی برده‌وه‌و گه‌یشته نیوه‌ی كۆتایی...\nخولێكی شیكردنه‌وه‌ی یاری تۆپی پێ له‌ته‌له‌فزیۆندا به‌رێوه‌چوو...\nچێڵسی گەیشتە پێشکۆتایی یۆرۆپالیگ...\nسیمیۆنی باس لەرۆیشتنی گریزمان دەكات...\nچوار یاریزان پاڵێوراون بۆ باشترینی ئه‌م هه‌فته‌ی چامپیۆنس لیگ...\nڤیدیۆ.. دوای یاری دەربەندیخان - پێشمەرگەی سلێمانی چەند هاندەرێک برینداربوون ...\nیه‌كه‌مین پاڵه‌وانێتی گۆڵ بۆڵ بۆ هه‌ڵبژارده‌ی پارێزگاكانی كوردستان به‌رێوه‌چوو...\nیه‌كێتی جومناستیكی كوردستان چالاكیه‌كانی ده‌ستپێده‌كاته‌وه...\nگەڕی یەکەم لە قۆناغی کۆتای خولی یانەپلەدووەکان بەڕێوە دەچێیت...\nخشتەوكاتی گرنگترین یارییەكانی ئەمڕۆ...\nدیگۆ کۆستا سزایەکی زۆر قورس دەدرێت...\nرۆناڵدۆ داهاتی یۆڤانتۆسی زیادكردووه...\nئاڕاڕاتیش نه‌یتوانی ده‌ربه‌ندیخان له‌یاریگای خۆیدا توشی شكست بكات...\nله‌یاری دێربی سلێمانیدا یانه‌ی نه‌ورۆز به‌پێشمه‌رگه‌ی سلێمانی ده‌دۆرێت...\nله سلێمانی بۆ یه‌كه‌م جار ماراسۆنێكی نێوده‌وڵه‌تی ئه‌نجامدرا....\nیانه‌ی پێشمه‌رگه‌ی سلێمانی توانی دووه‌م سه‌ركه‌وتنی له‌سه‌ریه‌ك به‌ده‌ست بهێنێت...\nله پاڵه‌وانێتی بۆكسێنی یانه‌كانی سنوری پارێزگای سلێمانی، یانه‌ی سلێمانی بووه پاڵه‌وان...\nریاڵ مه‌درید گرێبه‌ستی له‌گه‌ڵ منداڵێكی 11 ساڵ واژۆ كرد...\nڤیدیۆ.. هاندەرانی بەرشەلۆنە ئەم گۆڵەی میسی بە جوانترینی مێژووی یانەکەیان دادەنێن...\nمان یونایتد راهێنه‌ری وه‌رزی داهاتووی دیاری كرد...\nزیدان پێداگره له‌سه‌ر ئه‌نجامدانی گرێبه‌ستێك...\nمیسی لە یارییەکەی مەغریب دورخرایەوە...\nچه‌مچه‌ماڵ.. تاقیكردنه‌وه‌ی فێرخوازانی په‌یمانگای هونه‌ری به‌رگریی به‌ڕێوه‌چوو...\nبەرشەلۆنە سەركەوتنێكی گەورەی تۆماركرد...\nیانه‌كانی پریمیه‌رلیگ هێرشه تیرۆریسییه‌كه‌ی نیوزله‌ندایان ئیدانه كرد...\nزێدان گەڕایەوە ریاڵ...\nئاس راهێنەری داهاتوی ریاڵ ئاشکرا دەکات...\nگواردیۆلا له باره‌ی چوونی بۆ یوڤێنتوس روونكردنه‌وه ده‌دات ...\nکێپا روونکردنەوە دەدات ...\nچامپیۆنزلیگ دوو یاریی گرنگ بەخۆیەوە دەبینێت...\nئاگر لە کەمپی مەشق و راهێنانی یانەی فلامینگۆی بەرازیلی کەوتەوە ...\nپۆچێتینۆ: مۆندیال زەرەرێکی زۆری لە یانەکەمان داوە...\nمۆناكۆ دوورخستنه‌وه‌ی هێنری و گه‌ڕانه‌وه‌ی جاردیمی ڕاگه‌یاند...\nتیتی: ئارەزوو دەکەین مێسی بەشداری کۆپائەمریکا بکات...\nنادال و جیۆكۆڤیچ یاریی كۆتایی پاڵەوانێتی ئوستورالیای كراوه دەکەن...\nفێدرێر له پاڵه‌وانێتی ئوسترالیا ماڵئاوایی كرد...\nدێمبلی به‌هۆی پێكانه‌وه ماوه‌یه‌ك دوور ده‌كه‌وێته‌وه...\nكاڵچۆ.. ناپۆلی بردنه‌وه‌ی به‌سه‌ر لازیۆدا نووسییه‌وه...\nلا لیگا.. به‌رشه‌لۆنه‌وه حه‌وته‌م بردنه‌وه‌ی له‌سه‌ر یه‌كی نووسییه‌وه...\nمۆرینیۆ: سێ گرێبەستم ڕەتکردۆتەوە...\nجامی ئاسیا.. چین گەیشتنی بە چارەکی کۆتایی مسۆگەر کرد...\nپاڕانه‌وه و نزا...\nلە یادمان نەچێت ئەرجەنتین بەرانبەر کێ دۆڕا؟\nهۆکار چییە ئەم وەرزە بۆ لیڤەرپووڵ بە دەستکەوتێکی گرینگ هەژمار دەکرێت؟


پۆلیسی هەولێر لەبارەی خراپبەكارهێنانی ئامێرەكانی پەیوەندییەوە هۆشداری دەدات - ئاگاپرێس | Aga Press\nپێنج شه‌ممه 6 كانونی یه‌كه‌م 2018\nپۆلیسی هەولێر لەبارەی خراپبەكارهێنانی ئامێرەكانی پەیوەندییەوە هۆشداری دەدات\nبەروار : 06 كانونی یه‌كه‌م 2018\nگوتەبێژی پۆلیسی هەولێر، سەبارەت بە خراپبەكارهێنانی ئامێرەكانی پەیوەندی و تۆڕە كۆمەڵایەتییەكان، هۆشداری دەداتە هاووڵاتیان.\nڕائید هۆگر عەزیز، گوتەبێژی پۆلیسی هەولێر، بە مێدیاكانی ڕاگەیاند، لە ساڵی 2017دا 325 سكاڵا لەسەر خراپبەكارهێنانی ئامرازەكانی پەیوەندی تۆمار كراون و، تا 31ی 10ی ئەمساڵیش، 119 هاووڵاتی سكاڵایان تۆمار كردووە.\nوەك ڕائید هۆگر ئاماژەی بۆ كرد، خراپبەكارهێنانی تۆڕە كۆمەڵایەتییەكان لە حاڵەتەوە بووەتە دیاردە و گوتیشی: “داوا لە هاووڵاتیان دەكەین نەكەونە داوی كەسانی هاكەرزەوە و سیكوریتیی ئەكاونتەكانیان پتەوتر بكەن و ئیمەیڵەكانیشیان زوو زوو بكەنەوە، چونكە لە ڕێگەی ئیمەیڵ و ژمارە مۆبایلەوە هاك دەكرێن و داتا و زانیارییەكانیان دەبردرێن”.\nگوتەبێژی پۆلیسی هەولێر، ڕوونیشی كردەوە، هەر كاتێك كۆدی تایبەت بە تۆڕە كۆمەڵایەتییەكان بۆ مۆبایل و ئیمەیڵەكانیان هات، پێویستە هاووڵاتیان وریا بن و كۆدەكە نەدەنە هیچ كەسێك و پاسوۆردی ئەكاونتەكانیان بگۆڕن.\nدەشڵێ: “هەندێك كەس دوای هاككردن، داوای كارتی مۆبایل و ئینتەرنێت لە خەڵك دەكەن و لەو حاڵەتەشدا پێویستە هاووڵاتیان لە نزیكترین بنكەی پۆلیس سكاڵای یاسایی تۆمار بكەن”.\n“بەو پێیەی یاسای 2ی مۆبایل ساڵی 2009 دانراوە و ئێستايش ئامێرەكانی پەیوەندی و تۆڕە كۆمەڵایەتییەكان زیاتر و پێشكەوتووتر بوون، بۆیە پێویست وا دەخوازێ پەرلەمانی كوردستان ئەو یاسایە هەموار بكاتەوە و سزای توندتر بۆ ئەو كەسانە دابنرێت كە خراپ كەڵك لە ئامرازەكانی پەیوەندی و تۆڕە كۆمەڵایەتییەكان وەردەگرن”. ئەمە قسەی هۆگر عەزیز بوو.\nئاگاپرێس بەپەلە هەولێر کوردستان ,


پارتى: بایکۆتى هاوپەیمانى سێقۆڵى بۆ پاراستنى مافى زێبارییە\n2022.02.07 - 11:55\nپەرلەمانتارێکى پێشووى پارتى لە پەرلەمانى عێراق رایگەیاند، بایکۆتى کۆبوونەوەى پەرلەمان لەلایەن لایەنەکانى هاوپەیمانى سێقۆڵییەوە بۆ پاراستنى مافى خۆکاندیدکردنى هۆشیار زێبارییە بۆ سەرۆک کۆمار.\nئەشواق جاف (7-2-2022) بە تەلەفزیۆنى فەرمى حزبەکەى راگەیاند، کۆبوونەوەى پەرلەمانى عێراق ئەمڕۆ بەرێوەناچێت بەهۆى بایکۆتى فراکسیۆنەکانەوە، بەتایبەتى هاوپەیمانى سێقۆڵى کە بایکۆتیان راگەیاندووە بۆ ئەوەى مافى زێبارى نەفەوتێت، دواى ئەوەى دادگاى فیدراڵى کاندیدبوونى راگرت.\nوتیشى ئێستا دوو ئەگەر هەیە بۆ کردنەوەى دەرگاى خۆکاندیدکردن بۆ سەرۆک کۆمار بۆ جارى دووەم، بۆ ئەوەش پشت بە تەفسیرى شارەزاى بوارى دەستورى و تەفسیرى دادوەرى دەبەسترێت، چونکە دەستور باسى دۆخى لەو شێوەیەى نەکردووە.\nئەشواق جاف باسى لەوەشکرد، ئەوان چاوەڕوانى بڕیارى دادگا دەکەن بۆ ئەوەى مافى خۆکاندیدکردن بۆ زێبارى بگەڕێتەوە.\nبەپێی ئەو وادەیەى سەرۆکایەتى پەرلەمان دیاریکردووە، بڕیارە ئەمڕۆ کۆبوونەوەى پەرلەمان بۆ هەڵبژاردنى سەرۆک کۆمار ئەنجام بدرێت، بەڵام بەهۆى بایکۆتى بەشى زۆرى فراکسیۆنەکانەوە ئەگەر هەیە رێژەى یاسایی پەرلەمانتاران ئامادە نەبن و بۆکاتێکى دیکە دوابخرێت.\nرۆژى (6-2-2022) لەدوای سکاڵای چوار پەرلەمانتار کە سیانیان یەکێتین و ئەوی تریان سەربەخۆیە، دادگای فیدڕاڵی ڕێکارەکانی کاندیدبوونی هۆشیار زێباری ڕاگرت بەوپێیەی مەرجەکانی "باشی ناوبانگ و ڕاساڵی" تێدا نییە.\nیەکەمین دیمەنەکانى هێرشى روسیا بۆ سەر ئۆکرانیا\n2022.02.24 - 09:13\nهێرشى روسیا بۆ سەر ئۆکرانیا دەستیپێکرد\n2022.02.24 - 08:35\nئەگەرێک بۆ ’’ڕێککەوتنى’’ چوارچێوەى هەماهەنگى و سەدر دەخرێتەڕوو\n2022.02.23 - 19:31


بڕیاری ده‌ستگیركردن بۆ 101 کەس لە دۆسیەی فه‌تۆ\nبه‌شی تورکیا- لە میانی لێکۆڵینەوەیەکدا لە رێكخراوی تیرۆریستیی فه‌تحوڵڵاچی (فەتۆ)، داواکاری گشتیی کۆماریی ئەنقەرە، فەرمانی دەستگیرکردنی بۆ 101 گومانلێکراو ده‌ركرد کە یەکێکیان لیوا و پێنجیان عەمیدن لەنێو هێزە ئاسمانییەکانی توركیادا.\nبه‌پێی هه‌واڵی کوردپرێس، لە میانی لێکۆڵینەوەیەکدا لە رێكخراوی تیرۆریستیی فه‌تحوڵڵاچی (فەتۆ)، داواکاری گشتیی کۆماریی ئەنقەرە، فەرمانی دەستگیرکردنی بۆ 101 گومانلێکراو ده‌ركرد کە یەکێکیان لیوا و پێنجیان عەمیدن لەنێو هێزە ئاسمانییەکانی توركیادا و له‌نێویاندا كه‌سانێک هه‌بوون كاره‌كانیان هه‌ڵپه‌سێردرابوو و له‌سه‌ر كار ده‌ركرابوون، له كۆی ئه‌و ژماره‌یه‌ش 37 كه‌سیان ده‌ستگیر كران.\nبه‌پێی راگه‌یه‌نراوێک كه له لایه‌ن سه‌رچاوه‌كانی سه‌رۆكایه‌تیی داواكاری گشتییه‌وه بڵاو كراوه‌ته‌وه، ده‌ركه‌وتوووه كه له ناو هێزه ئاسمانییه‌كانی توركیادا ژمارەیێک سه‌رباز له رێگه‌ی ته‌له‌فۆنی سه‌ر شه‌قامه‌كانه‌وه په‌یوه‌ندییان له‌گه‌ڵ ئیمامه‌كانی رێكخراوه‌كه هه‌بوووه و له‌و رێگه‌یه‌وه هه‌واڵیان گۆڕیوه‌ته‌وه.\nله چوارچێوه‌ی لێكۆڵینه‌وه‌كه‌دا، فه‌رمانی ده‌ستگیركردن بۆ 101 كه‌س ده‌رچوو كه 78 كه‌سیان په‌یوه‌ندییان له‌گه‌ڵ رێكخراوه‌كه هه‌بوووه و 23ی دیكه‌شیان له داوی هه‌وڵی كوده‌تاكه‌ی 15ی ته‌مووز له سه‌ر كار ده‌ركرابوون.\nتیمه‌كانی به‌ڕێوه‌به‌رایه‌تیی هۆبه‌ی به‌ره‌نگاربوونه‌وه‌ی تاوانه رێكخراوه‌ییه‌كانی سه‌ر به به‌ڕێوه‌به‌رایه‌تیی ئاسایشی ئه‌نقه‌ره، له سه‌ر فه‌رمانی داواكاری گشتیی ده‌ستیان به كار كرد و له 22 پارێزگای سه‌ر به ناوه‌ندی ئه‌نقه‌ره ئۆپه‌راسیۆنیان بۆ ده‌ستگیركردنی گومانلێكراوان ئه‌نجام دا.\nله‌و ئۆپه‌راسیۆنه‌دا له كۆی 101 گومانلێكراو كه یەکێکیان لیوا و پێنجیان عەمیدن 37 كه‌سیان ده‌ستگیر كران.


10ملیۆن دینار! قه ره بوی ناوچه دابراوه کان!\nTuesday, 11.13.2012, 12:00\nباشوری وڵات به بارو دۆخێکی ئاڵۆزو نا هه موار ره ت ده بێ، به تایبه تی کوردی ناوچه دابراوه کانو شاری که رکوک. بێگومان ئه وه ش له ئه نجامی لێدوانه زبره کانی سه رۆ ک وه زیرانو هه ڵوێستی به رامبه ر ماده ی ١٤٠، مه ترسی پر چه کردنی سوپاو،گرنگی دان به میلیشیای سه حوه جموجۆڵی ئۆپراسیۆنی دیجله و هه وڵی دامه زراندنی بنکه له له یلانو ناوچه جێناکۆکه کان. له و کاته پڕهه ستیاره دا، که ناڵه ئاسمانیه کانی پارته ده سه ڵاتداره کان، باس له قه ره بوی ها وڵاتیان ده که ن وه ک جێبه جێکردنی برگه یه ک له ماده ی ١٤٠ له ناوجه دابراوه کان، هه مو قورسای میدیای خۆیان هاوێشتۆته سه ر باسی ئه وه ی که ٣٠٠٠که س ناوی ده رچوه بۆ ئه وه ی قه ره بو بکرێته وه به 10 میلیۆن دینار! وه خه ڵکانی تریش له سه ره ن هێشتا ناویان نه ها تۆته وه.\nئه و جۆره سیاسه ته ی راگه یاندن ئاشکرایه به پله ی یه که م غافڵاندنی میلله ته، ده یانه وێ به میلله تی رابگه یه نن که بارو دۆخه که ئاساییه وه ماده ی ١٤٠ له جێبه جێکردنه به ده لیلی ئه وه ی ئه و ناوانه گه ڕاونه ته وه چه که کانیان ئاماده یه بۆ وه رگرتن. بێگومان ئه و بره پاره که مه بۆ خه ڵکی هه ژاری ئه و ناوچانه که تا وه کو ئێستا له ژێر بارو دۆخێکی زۆر ناهه موار گوزه ران ده که ن گرنگیه تی تایبه تی هه یه، به ڵام هه نوکه پرسی کورد له باشوری وڵات له مه ترسیه هه ر وه کو هه مو لایه ک لێی ئاگاداره، ئه و ه ده بێ ببێ به بابه ته کی سه ره کی گرنگی پێدانو توێژینه وه وه رونکردنه وه وه ی له لایه ن که ناله کانی راگه یاندن ئینجا چ ئه هه لی بێت یان حیزبی، وه ئاماده باشی بۆ بکرێ له ناو میلله ت بۆ ئه وه ی دوای میلله ت روبه روی روداوی کتوپڕی چاوه رێنه کراونه بێتو توشی حه په سان بێت له ئه نجامدا کاردانه وه ی پێویستی نه بێ بۆ روداوه سیاسیه کا نو سه ربازیه کان.\nبێگومان په یره و کردنی ئه و جۆره سیاسه ته له راگه یاندن له و کاتو ساته پر هه ستیاره ته نیا خۆ دزینه وه یه له روبه رو بونه وه ی ناکۆکیه کانو گرفته سه ره کیه کان، شاردنه وه ی راستی روداوه کان و مه سه له جه و هه ریه کان له میلله ت به تایبه تی له ناوچه دابڕاوه کان. بۆیه ش له و کاتو ساته دا ئه و جۆره ئاراسته یه له راگه یاندن له خانه ی چه واشه کردنی میلله ت هه ژمار ده کرێ و له خزمه ته مه سه له ره واکه نیه.\nئه و بڕه پاره که مه ی که بۆ قه ره بوکردنه وه ی میلله تی کورد بڕاوه ته وه له ناوچه دابراوه کان، له میدیای ده سه ڵاتدارانی هه رێم زیاتر له ئه ندازه ی خۆی گه وره کراوه وه سه ره نجی خه ڵکی بۆ راکێشراوه، له راستیدا ئه و بڕه پاره که مه شایه نی ئه و هه ڵاو زه قکرنه وه یه نیه هه تا له کاتی ئاسایی ، چونکه له چاو ده رامه تی سامانه سروشتیه کانی ئه و ناوچانه، به تایبه تی نه وت و وه له چاو ده رامه تی گشتی عیراق زۆر که مه. هه روها ئیمرۆ گڕانی پێداویسته کانی ژیان له بازاره کانی هه رێم و ناوچه دابڕاوه کان، وای کردوه و ئه و بره پاره که مه که لێنێکی ئه و تۆ پرناکاته وه له ژیانی ئابوری خێزانی کورد له و ناوچانه.\nسه ره رای هه مو ئه وانه، به به راورد کردن له گه ڵ ئه وه ی میلله تی کورد له با شوری وڵات به سه ری هاتوه به درێژای مێژو له ژێر ده سه ڵاتی داگیرکه ران به تایبه تی له ناوچه دابراوه کانو پارێزگای که رکوک، بگره هه تا ئه گه ر له شه سته کانی سه ده ی رابردوه وه هه ژماری بۆ بکرێ، له ماڵ وێرانی، کوشتنو برینو، مال تاڵانکردنو، لێدانو سوکایه تی، ده ربه ده ری و نه هامه تی ، به بێشک ده توانرێ بگوترێ هه ر تاکێکی میلله ته که له ناوچه دابڕاوه کان شایه نی له ١٠ ملیۆن زۆر زیاتره بۆ قه ربوکردنه وه.\nله ژێر ده سه ڵاتی رژێمی سه دام ١٠هه زار دینار ده به خشرا به (عه ره بی هاورده) . ده هه زار دیناری ئه و کاته به لای که می ده یکرد ٠ ٣ تا ٤٠هه زار دۆڵاری ئه مریکی له گه ڵ ئه وه ش ده ستیان به سه ر خانو، مالو مه رو ماڵاتی ، ئه و کوردانه ده گرت که ناوچه کانیان له ژێر فشاری رژێمه کان به ناچاری به جێ هێشتبو، جگه له وه ش ئۆتمۆبیلی پیه که بی جۆری جوتیاریان وه ر ده گرت وه به درێژای ئه و سا ڵانه ش هیچ که مو کورتیه کیان نه بو، هه مویان پر چه ککرابون و ژیانێکی خۆشو پر ئیمکانیاتیان به سه ر ده برد، ته نیا مه ترسی ئه وه یان هه بو ئه گه ر پێشمه رگه جارو بارێ بیتوانیبا ده ستی پێیان بگاو گورزی تۆڵه یان لێبکاته وه.\nدوای روخانی سه دام و زه مانی عیراقی لاواز بڕیار درا عه ره بی هاورده ئه و ناوچانه به جێبهێڵن بگه رێنه وه ناوچه کانی خۆیان، بۆ ئه و مه به سته ش دوباره قه ره بو کرانه وه! ئه گه ر ئه و پاره یه ی وه ریده گرن زیاتر نه بێ له کورده گه راوه کان بۆ ئه و ناوچانه ئه و بێگومان که متر نیه. وه ئه و عه ره بانه ی که دێهاته کوردیه کانیان به جێهێشت هێشتا له ناو شاری که رکوک نێشته جێن، ره نگه بڵێن هه ندێک له و عه ره بانه کۆپنی خٶراکیان یا خود ره گه ز نامه یان گوازراوه ته وه ناوچه کانی خۆیان، به ڵام ئه زمون ئه وه ی سه لماندوه له و ناوچه یه نه یاسا کاری پێده کرێ نه ده ستور، هێزو ده سه ڵات بریار ده رده بێ، بۆیه کاتێ ده سه ڵاتی ناوه ند به هێز بو وه نیازی ئه وه ی هه بو که هه نگاو بنێ به و ئاراسته یه به دڵنیایه وه هه مو ئه و ره گه ز نامانه له ماوه یه کی زۆر کورت کاری جدی بۆ ده کرێو ده گوازرێته وه، وه ئه و عه ره بانه ی ناو شاری که رکوکێش دوباره پڕچه کو پاره ده کرێنو به کارده هێنرێن بۆ هه مان مه به ستی که رژێمه کانی رابردو به کاریهێنابون، بۆیه ش به هه مو بارێکبێت ئه و جۆره پروپاگه نده یه له میدیای ده سه ڵاتدارانی هه رێم له به رژه وه ندی گشتی میلله تو مه سه له ره واکه نیه.\nئاشتی ئیبراهیم ئه‌فه‌ندی\nدۆخی هه رێم و ناوه ند\nسیاسه ته کانی ئه مریکا له گه ڵ دونیای عه ره بی و کورد!\nچاوپێکه وتنه که ی مام جه لال


پێشانگه‌هه‌كا پرتووكان ل دهۆكێ دێ هێته ڤه‌كرن\nسەرەتا › ئه‌ڤرۆ نيوز › پێشانگه‌هه‌كا پرتووكان ل دهۆكێ دێ هێته ڤه‌كرن\n2019/04/21 | 10:55\n(هەواڵ كوردستان)- ئه‌ڤرۆ نيوز، نيوار محه‌مه‌د سه‌ليم: رێڤه‌به‌ريا راگه‌هاندن و چاپ و به‌لاڤكرنا راگه‌هاند كو ب هه‌لكه‌فتا رۆژا جيهانى يا پرتووكێ، رێڤه‌به‌ريا وان ب پشكداريا هه‌موو پرتووكخانێن پارێزگه‌ها دهۆكێ دێ پێشانگه‌هه‌كا پرتووكان يا سێ رۆژى ڤه‌كه‌ن.\nبورهان يه‌حيا، په‌يڤدارێ رێڤه‌به‌ريا راگه‌هاندن و چاپ و به‌لاڤكرنێ ل دهۆكێ بۆ ئه‌ڤرۆ نيوز گۆت: “ب هه‌لكه‌فتنا رۆژا جيهانى يا پرتووكێ كو دبيته 23ى نيسانێ ل هه‌رسال ل سه‌ر ئاستێ جيهانێ، دێ پێشانگه‌هه‌كا پرتووكان ل پارێزگه‌هان دهۆكێ ڤه‌كه‌ين”.\nزێده‌تر گۆت: “ژماره‌كا زۆر يا پترووكان ژ لايێ هه‌موو پرتووكخانێن پارێزگه‌ها دهۆكێ ل گه‌ل يێن رێڤه‌به‌ريێ دێ د پشكدار بن و بۆ ماوێ سێ رۆژان ل ناڤه‌ندا قوتابيان ل گوندێ زانكۆ دێ يا به‌رده‌وام بيت”.


کوردیپێدیا - نامەی ترۆزی فرۆشێک بۆ قوباد تاڵەبانی!\n📝 نامەی ترۆزی فرۆشێک بۆ قوباد تاڵەبانی! | پۆل: بەڵگەنامەکان | زمانی بابەت: 🏳 کوردیی ناوەڕاست\nنامەی ترۆزی فرۆشێک بۆ قوباد تاڵەبانی!\nئەزانم تەندروستیت زۆر باشە، بۆیە لە ئەحواڵت ناپرسم.\nتەنها ئەمەوێ لەم نامەیا چیرۆکێکت بۆ بگێڕمەوە. هیوادارم کاتی خوێندنەوەیت هەبێت.\nمن دەرچوی بەشی مێژووم، ئەو مێژووەی سەدان پادشاو، سەرۆک حکومەت و دارو دەستەکانی بە زبڵدانەکەشی ڕەوا نەبینی و ئیستا ئێسقانەکانیشیان نەماون. ئەمڕۆ بە دیار فرۆشتنی ترۆزیەکانمەوە، مێژووی شۆڕشی فەڕەنسیم ئەخوێندەوە، لە شوێنێکا نوسراوە؛ چەند سەدەیەک لەمەو بەر گەلی فەڕەنسا سکاڵای برسێتیان ئەبەنە لای لویسی شانزەهەم، کە ئەو کات پادشای وڵات بو. بەڵام لە بری ئەوەی پادشا چارەیەکیان بکtات. پێیان دەڵێ ؛ بڕۆن پسکیت بخۆن. سەرەنجام ئەم قسەیە ئەبێتە هەوێنی توڕەبونی گەل و بەرپا کردنی شۆڕشێکی مەزن. تا وای لێدی سەری پاشا ئەبەنە بەر مەقسەڵەیەک و ئەیپەڕێنن. چونکە هەر بێ حورمەتیەک بە کەرامەتی ئینسان بکرێ باجی خۆی هەیە. جا هەر کەسێک بیکات. زوو یا درەنگ ئەبێ وەریگرێتەوە... بەڵێ ئەمە تەواوی چیرۆکەکە بو.. هیوادارم بە باشی لێی تێبگەیت.\nبیستم جەنابیشتان ئەوەتان فەرموە؛ کە ئەگەر لە مەجالی پسپۆڕی خۆمان کارێک نەبو، بڕۆین حەماڵی کەین، یان ببین بە چای چی و بۆیاغچی سەرشەقامەکان. بۆ نمونە ؛ دەرچویەکی کۆلێژی پزیشکی بڕوا ببێ بە ناتری حەمام و،دەرونناسێک ببێ بە قاساب و، مێژوو نوسێک ترۆزی بفرۆشێ و، مامۆستایەکی ئینگلیزی هاوار بکا وەرنەوە بۆ ئاوی سارد و، توێژەرێکی کۆمەڵایەتی چەقۆ بفرۆشێ و، دان سازێکیش بە جووت گۆرەوی هەڕاج بکات. ئاساییە.. ئێمە ئەم کارە ئەکەین و ناهێڵین ماڵ و مناڵمان لە برسا بمرن و باری ئابوری وڵاتیش ڕەچاو ئەکەین. بەڵام تۆش ئەبێ شتێک بزانیت.\nکاتی خۆی باڵوڵ ئەڕوا بۆ دیدەنی خەلیفە هاڕونە ڕەشید، ئەبینێ خەلیفە لە بەرزاییەکی زۆرەوە، وەک ئەو گردانەی تۆو هاوشێوەکانت لەسەریا ئەژین، بێ خەم لێی دانیشتوەو مێش میوانی نیە. باڵوڵ لە دوورەوە هاوار ئەکا سڵاو ئەی خودا ؟ خەلیفە ئەڵێ کاکە من خودا نیم. ئەڵێ باشە ئەگەر خوا نیت چیت داوە لەو ئاسمانەو بۆچی نایەی لە گەڵ ئەو خەڵکەیا بژیت.. جا جەنابیشتان ئەگەر خودان با بزانین، ئەگەریش خودا نین وەرەو مەرد بەو لە گەڵ ئێمەیا بژی.\nگەرنا تۆ چۆن لەنێو ئەو کۆشک و تەلارانەوە ئێمە بچوک ئەبینیت، زۆر دڵنیا بە ئێمەش هەر وا تۆ ئەبینین.\nوەرەو بزانە ژیان کردن لە کەلاوەکانی کوران و سەیداوەو تەعجیل چۆنە ؟ ببینە لە کۆتری سەلام ئەو خەڵکە چۆن ڕاوی نان ئەکەن. با دایکی تۆش وەک دایکی ئێمە شەوان کە دەنوێ، سۆندەی ئاوەکە بە قاچیەوە گرێ بدا، تا کە ئاو هات بڕژێ بە سەریاو تێبگەی لەوەی شەوانە خەونی چەندەها ژن و دایک بەم شێوەیە دەزڕێن ؟ با وەک ژنێکی میهرەبان کە مریشکێک دەکڕێ بۆتان، لە پێناو تێربونی تۆو پاڤێڵی برات، بڵێ من حەزم بە قاچەکانیەتی و ڕان و سنگەکەی بخاتە کاسەکەی ئێوەوە. تا تێبگەی هەژاری چیەو چۆنە ؟\nدەئاخر باوکی تۆ، خۆ هێندەی ماندێلا تێکۆشانی نەکردوە، خۆ هێندەی گاندی ڕەنجی بۆ گەلەکەی نەکێشاوە. تا جەنابتان ئاوا لە ڕەفاهیەتدا بژین و ئەو خەڵکەش ڕۆژانە لە برسا بمرن.\nپیاوێک هەیە لە ئۆڕۆگوای حەزەکەم بیناسیت، ئەو پیاوە ناوی خۆسێ مۆخیکایە، لەگەڵ خەڵکا ئەڕوا بۆ سڕەی بەنزین، خراپترین جۆری سەیارەی پێیە، تاکو ئیستا لە خانوی کرێدا ئەژی، یەک دینار لە حیسابی بانکیەکەیدا نیەو ڕۆژانە هەر ئەوەنەی هەیە کە بیخواو لە برسا نەمرێ. تۆ ئەزانی ئەو پیاوە کێیە ؟.. ئەو پیاوە سەرۆکی ئۆڕۆگوایە.. گوێت لێبو وتم چی ؟ وتم سەرۆک..\nببوره مشتەریم هات.. ماڵئاوا.\nپەشێو حەمەد ئەمین\n1. 👁 ترۆزی\n➕ ئەم بابەتە لەلایەن: (هاوڕێ باخەوان)ەوە لە: Aug 3 2018 2:19PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Aug 4 2018 8:03AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Aug 4 2018 8:03AM باشترکراوە


نوامبر 21, 2020 – رادیو ده‌نگی ئازادی و یه‌كسانی\nله ئه‌نجامی ته‌قینه‌وه‌یه‌ك له كارخانه‌ی “پۆڵای ئاریا” له ئۆستانی ئیسفه‌هان، كرێكارێك به‌هۆی ڕه‌چاو نه‌كرانی ئیمه‌نی شوێنی كار گیانی له‌ده‌ستدا و كرێكارێكی دیكه‌ش به سه‌ختی تووشی سووتان بوو. به‌پێی ئه‌م ڕووداوه، له‌یه‌كه‌م ڕووداودا كرێكارێكی ٣٠ ساڵ ته‌مه‌نی …\nبه‌پێی هه‌واڵی گه‌یشتوو، هاورێ “موزه‌فه‌ر فه‌رزاد” پێشمه‌رگه‌ی دێرینی كۆمه‌ڵه سه‌رله به‌یانی ڕۆژی هه‌ینی ٣٠ گه‌ڵارێزان له وڵاتی سۆئێد به‌دوای ماوه‌یه‌كی زۆر تووش بوون به نه‌خۆشی بۆ هه‌میشه ماڵئاوایی له ژیان كرد. هاورێ موزه‌فه‌ر برای هاورێ “كیان و مه‌نسوور فه‌رزاد” له بنه‌ماڵه‌یه‌كی …\nبه‌دوای به‌رده‌وامی خۆپیشاندانه‌كانی دژه ده‌وڵه‌تی له ئه‌رمه‌نستان، وه‌زیری به‌رگری ئه‌م وڵاته كه له ساڵی ٢٠١٨وه هاتووه‌ته سه‌ر كار، چه‌ند ڕۆژ دوای ڕاگه‌یاندنی ئاگربه‌س له‌گه‌ڵ ئازه‌ربایجان و پاشه‌كه‌شێ هێزه‌كانی ئه‌رمه‌نستان له هه‌ندێ له ناوچه‌كانی قه‌ره‌باغ، ده‌ستی له‌كار كێشایه‌وه. به هه‌زاران خۆپیشانده‌ر …\nتێكهه‌ڵچوون له نێوان خۆپیشانده‌ران و پۆلیس له ئۆگاندا\nله ئه‌نجامی به‌ڕێوه‌چوونی خۆپیشاندانێكی دژه ده‌وڵه‌تی له ئۆگاندا له ماوه‌ی ڕۆژانی ڕابردوودا، لانیكه‌م ٣٧ خۆپیشانده‌ر له لایه‌ن هێزه‌كانی پۆلیسه‌وه كوژراون و به ده‌یان كه‌سی دیكه‌ش برینداربوون. به پێی گرته ویدیۆیه بڵاوكراوه‌كان له تۆڕه كۆمه‌ڵایه‌تییه‌كان، كاربه‌ده‌ستانی ئۆگاندا بۆ بڵاوه‌پێكردن به ناڕازییان و كۆتایی هێنان …\nبه پێی ڕاپۆرته بڵاوكراوه‌كان، كاربه‌ده‌ستانی توركییه بۆ ١٠١ كه‌س له هاووڵاتییانی ئه‌م وڵاته له‌وانه، پزیشكان و پارێزه‌ران له‌ژێر ناوی “لێكۆڵینه‌وه سه‌باره‌ت به تیرۆریسم“، حوكمی بازداشتیان ده‌ركردووه. به پێی ئه‌م ڕاپۆرته، ئۆپڕاسیۆنی گه‌ران به دوای گومان لێكراوان له چوار شاری توركییه له ئۆستانی ئامێد …\nبه‌پێی ڕاپۆرتی ڕێكخراوی مافی مرۆڤی هەنگاو، کاسبکارێکی خەڵکی شاری سەقز لەکاتی ڕاوەدوونرانی لە لایەن هێزە ئەمنییەکانی ئێرانەوە تووشی ڕووداوی هاتووچۆ بوو و لەئاکامدا گیانی لە دەستدا. به پێی ئه‌م ڕاپۆرته، ڕۆژی …\nڕاپۆرته‌كان باس له‌وه ده‌كه‌ن كه هه‌شت هاووڵاتیی خه‌ڵكی شاره‌كانی مه‌ریوان و پیرانشار كه حه‌فته‌ی ڕابردوو به تۆمه‌تی “هاوكاری له‌گه‌ڵ یه‌كێك له حیزبه نه‌یاره‌كانی ڕژیم” ده‌ستبه‌سه‌ر كرابوو، له ماوه‌ی یه‌ك دوو ڕۆژی ڕابردوودا به‌مه‌به‌ستی لێپرسینه‌وه‌ی زیاتر گوازتراونه‌ته‌وه بۆ زیندانه‌كانی سنه و ورمێ. …\nبه پێی ڕاپۆرتی ناوه‌ندی دێمۆكراسی و مافی مرۆڤی كوردستان، چوار هاووڵاتیی خه‌ڵكی شاره‌كانی مه‌ریوان و سه‌قز كه پێشتر له لایه‌ن هێزه ئه‌منییه‌كانی ڕژیمه‌وه ده‌ستبه‌سه‌ر و ڕاپێچی زیندان كرابوون، به قه‌راری وه‌سیقه ئازاد كران. به پێی ئه‌م ڕاپۆرته، سێ …\nكرێكارانی شیركه‌تی كشت و سه‌نعه‌تی كاروون، ڕۆژی شه‌ممه ١ی سه‌رماوه‌ز، له ناڕه‌زایه‌تیی به نه‌گۆڕینی بارودۆخی كاریان و هه‌روه‌ها په‌رداخت نه‌كرانی حه‌قده‌ست و مه‌زایاكانیان، ده‌ستیان له‌كار كێشایه‌وه و مانیان گرت. كۆمه‌ڵێك له كرێكارانی په‌یمانی شیركه‌تی كشت …\nكۆبوونه‌وه‌ی ناڕه‌زایه‌تیی ماسیگرانی چه‌ندین شاری ئێران\nدوانیوه‌ڕۆی ڕۆژی هه‌ینی ٣٠ی گه‌ڵارێزان، كۆمه‌ڵێك له ماسیگرانی ئۆستانه‌كانی بووشێهر، خوزستان، سیستان و به‌لوچستان و هۆرمۆزگان، له ناڕه‌زایه‌تیی به بیلاته‌كلیفی گوزه‌رانیان ده‌ستیاندایه كۆبوونه‌وه. به پێی ئه‌م ڕاپۆرته، ناڕازییان ڕایانگه‌یاندووه كه له ماوه‌ی ڕۆژانی ڕابردوودا به‌دوای هه‌ڵوه‌شانه‌وه‌ی حوكمی ئه‌و …


مۆرینیۆ باسی گه‌ڕانه‌وه‌ی زێدان بۆ ریال مه‌درید ده‌كات – یاریگا سپۆرت\nHome/هه‌واڵه‌كان/مۆرینیۆ باسی گه‌ڕانه‌وه‌ی زێدان بۆ ریال مه‌درید ده‌كات\nمۆرینیۆ باسی گه‌ڕانه‌وه‌ی زێدان بۆ ریال مه‌درید ده‌كات\nمۆرینیۆ به‌هۆی گه‌ڕانه‌وه‌ی زێدان بۆ راهێنه‌رایه‌تی ریال مه‌درید هه‌ست به دڵته‌گی ناكات، به راشكاوانه قسه‌س خۆی له‌سه‌ر هاتنه‌وه‌ی زێدان كرد، ناوی مۆرینیۆ له‌م دوایانه په‌یوه‌ست كرابوو به‌گه‌ڕانه‌وه بۆ مێرێنگێ، به‌ڵام له كۆتایی دا زێدان گره‌وه‌كه‌ی برده‌وه.\nراهێنه‌ره پورتوگالییه‌كه بۆ به‌رنامه‌ی چێرنینگویتۆی ئیسپانی گوتی: هه‌ست به بێزاری ناكوم به‌هۆی گه‌ڕانه‌وه‌ی زێدان بۆ ریال مه‌درید، هه‌رگیزیش باسی ئه‌مه نه‌كردووه ئاره‌زوو ده‌كه‌م ئه‌م پۆسته وه‌ربگرمه‌وه، وه پێموایه هێنانه‌وه‌ی زێدان چاره‌سه‌رێكی گونجاو بوو.\nمۆرینیۆ باسی ده‌ستكه‌وته‌مكانی زێدانی كرد بۆ ریالی به‌ده‌ستهێناوه، وتیشی: له ئێستادا پرۆژه‌یه‌كی نوێ كاری ئه‌وه بۆیه ده‌بێت توانا و بوونی خۆی بسه‌لمێنێ، كه چه‌ند سه‌ركه‌وتووبووه له گه‌ڕانه‌وه‌ی.


دوای بەدەمەوەنەهاتنی یەكێتی خۆپیشاندەرانی ڕانیە داوكارییەكانیان ئاڕاستەی بەرپرسانی پارتی دەكەن – تۆڕی میدیایی خەڵک\n2020/08/31 - 11:35 AM\nخۆپیشاندەرانی ڕانیە ئاڕاستەی داواكارییەكانیان لە یەكێتییەوە بۆ بەرپرسانی پارتی دەگۆڕن و داوا دەكەن بە پەلە بەهانایانەوە بچن.\nئەو مۆڵەتە حەفتاو دوو كاتژمێرییەی نوێنەرایەتی خۆپیشاندەران و ناڕەزاییانی ئیدارەی ڕاپەڕین دابوویانە بەرپرسانی یەكێتی كۆتایی هات و خۆپیشاندەرانیش ئاڕاستەی داواكارییەكانیان بۆ بەرپرسانی پارتی گۆڕی.\nخۆپیشاندەرانی ڕانیە لە ڕاگەیەنراوێكدا ئاماژە بۆ ئەوە دەكەن، دوای ئەوەی داوای جێبەجێكردنی 14 خاڵیان كردبوو لە بەرپرسانی یەكێتی، بەڵام هیچ بەدەمەوە هاتنێك لە لایەن بەرپرسانی ئەو حزبەوە نەهاتە ئاراوە، ئەمجارە داواكارییەكانمان ئاڕاستەی سەرۆكی هەرێمی كوردستان، سەرۆك وەزیرانی هەرێم و جێگری سەرۆكی پەڕلەمان و فراكسیۆنی زەرد و سەرجەم وەزیرەكانی پارتی لە كابینەی حكومەتی هەرێمی كوردستان دەكەین، كە بێن بەدەم داواكارییەكانی خەڵكی ئیدارەی ڕاپەڕینەوە.\nئاشكراشیدەكەن، یەكێتی و گۆڕان و لایەنەكانی تر، جگە یاریكردن بە هەستی دانیشتوانی ئەم سنوورە، هیچ كارێكیان نەكردووە شایستە بێت بە خزمەت و خەبات و بەرخۆدانی خەڵكی ئەم سنوورە.\nهەردوو كۆشكی كۆماری و پەڕلەمانی قرغيزستان، لەلایەن خۆپیشاندەرانەوە دەستی بەسەردا گیرا


لیژنه‌ى دەستپاکی له‌سه‌ر مه‌رزەکان پێكده‌هێنرێت\n9/26/2019 7:07:19 PM\nبینراوه : 210\nله‌سه‌ر كێشه‌ى باجدان و هێنانه ناوه‌وه‌ى كۆمه‌ڵێك كه‌ره‌سته‌ى رێگه پێنه‌دراو، لیژنه‌ى ده‌ستپاكى په‌رله‌مانى كوردستان له بابه‌ته "نایاساییه‌كانى" نێو مه‌رزه نێوده‌وڵه‌تیه‌كان، له‌نێویاندا مه‌رزی په‌روێزخان ده‌كۆڵنه‌وه.\nشیرین ئه‌مین، سه‌رۆكى لیژنه‌ى ده‌ستپاكی له په‌رله‌مانى كوردستان، به رادیۆى ده‌نگى وت: له‌سه‌ر ئه‌و ده‌نگۆیانه‌ى له‌سه‌ر ده‌روازه نێوده‌وڵه‌تیه‌كانى كوردستان هه‌یه، لیژنه‌یه‌كى لاوه‌كیان پێكهێناوه و سه‌ردانى ده‌روازه نێوده‌وڵه‌تیه‌كان ده‌كه‌ن، له‌و چوارچێوه‌یه‌شدا سه‌ردانى مه‌رزی په‌روێزخانیان لە گەرمیان كردوه.\nوتیشی: ده‌نگۆی زۆر هه‌یه له هێنانى كه‌ره‌سته به رێگه‌ى نایاسایی و ئۆتۆمبیلی گرانبه‌ها، بۆ به‌دواداچونى ئه‌و ده‌نگۆیانه سه‌ردان ده‌كه‌ین و دواتر به راپۆرتێكى ورد ئاراسته‌ى ده‌سته‌ى سه‌رۆكایه‌تى پارله‌مانى ده‌كه‌ن.\nژماره‌ی سه‌ردان 3122743 میوان 160


جەبار یاوەر رەتیدەكاتەوە هیچ هێزێكی پێشمەرگە بۆ شەڕكردن لەلیبیا بێت - پرس میدیا\nHome سڵایدشۆو کوردستان گرنگ هەواڵ جەبار یاوەر رەتیدەكاتەوە هیچ هێزێكی پێشمەرگە بۆ شەڕكردن لەلیبیا بێت\nجەبار یاوەر رەتیدەكاتەوە هیچ هێزێكی پێشمەرگە بۆ شەڕكردن لەلیبیا بێت\nپرس میدیا 4/16/2020 12:04:00 م سڵایدشۆو, کوردستان, گرنگ, هەواڵ,\nئەمینداری گشتی وەزارەتی پێشمەرگەی حكومەتی هەرێمی كوردستان ڕەتیدەكاتەوە هیچ هێزێكی وەزارەتی پێشمەرگەی هەرێمی كوردستان لەدەرەوەی سنورەكانی هەرێم بێت.\nجەبار یاوەر لەمیانی لێدوانێكی بۆ دەنگی ئەمریكا ئەو دەنگۆیانەی رەتكردەوە، كە باس لەوە دەكەن، هێزی پێشمەرگەی رۆژ لەلیبیا شەڕی هێزی نیشتمانی ئەو وڵاتە دەكەن.\nیاوەر باسیلەوەشكرد، دوورنییە ئەو هێزانەی ئۆپۆزسیۆنی سوریا، كە لایەنگری لەتوركیا دەكەن و هەندێكیان كوردن ڕەنگە ئەوانەیان بردێبت لەگەڵ ئۆپزسیۆنی سوریا بۆ لیبیا، بەڵام ئەوان بە پێشمەرگە دەیانناسێنن.\nهاوكات ئەمینداری گشتی وەزارەتی پێشمەرگە لەبایەخی ئەو لێدوانەی هێزەكانی حەفتەر كەم دەكاتەوە و دەڵێت: ئەو لێدوانەش لە سەرچاوەیەكی گرنگی خاوەن سەنگ و پێگە نییە تا ئێمە بیخەینە "قاڵبی سكاڵا و سكاڵا كاری."\nئەوەش دوای ئەوەدێت، شەوی سێ شەممە بەرپرسێكی باڵای هێزەكانی حەفتەر لەلیبیا لە كۆنگرەیەكی ڕۆژنامەوانیدا ناسنامەی كەسێكی خستەڕوو ڕایگەیاند، ئەو كەسە كوردە و لە شاری هەولێرەوە هێزێكی كوردی ڕاهێنراوییان پێیكراوە و هاتوونەتە لیبیا لەوێ شانبەشانی هێزەكانی توركیا شەڕ دەكەن.\nBy پرس میدیا at 4/16/2020 12:04:00 م


ئه‌و پیاوه‌ی له‌به‌ر هێنانی ژنی دووه‌م خێزانه‌كه‌ی سوتاندبووی، مرد\n2021-05-04 [01:02 AM]\nئه‌مڕۆ سێشه‌ممه سه‌رچاوه‌یه‌كی ته‌ندروستی رایگه‌یاند، ئه‌و پیاوه‌ی له پارێزگای زیقار هاوژینه‌كه‌ی ئاگری له جه‌سته‌ی به‌ردابوو به‌هۆی ئه‌وه‌ی هاوسه‌رگیری دووه‌می ئه‌نجام دابوو، گیانی له‌ده‌ستدا.\nئه‌و سه‌رچاوه‌یه وتیشی، پیاوه‌كه به‌كاریگه‌ری ئه‌و سوتانه‌ی له كاتی سوتاندنی ژووره‌كه‌ی برینی كه‌توبووه جه‌سته‌ی مرد.\nرۆژی هه‌ینی رابردوو سه‌رچاوه‌یه‌كی ئاگادار له پارێزگای زیقار وتی، ژنێك له‌كاتی خه‌وتندا ئاگاری له جه‌سته‌ی مێرده‌كه‌ی به‌ردا، دوای ئه‌وه‌ی ژنه‌كه نه‌وتی به ژووره‌كه‌یان داكردبوو و دواتر ئاگری تێبه‌ردا، دواتر ده‌رگای ژووره‌كه‌ی كلیل داوه بۆ ئه‌وه‌ی پیاوه‌كه نه‌توانێت له ژووره‌كه رابكات، دوای ئه‌وه‌ی پیاوه‌كه له خه‌و هه‌ڵده‌ستێت هه‌وڵ ده‌دات له ژووره‌وه رابكات به‌ڵام نه‌یتوانی بۆیه خۆی له به‌فرگری ژووره‌كه شاردووه‌ته‌وه تاكو ئاگره‌كه به شێوه‌یه‌كی فراوان هه‌موو شتی ژووره‌كه‌ی سوتاند.\nباسی له‌وه‌ش كرد، هاونیشتمانی ناوچه‌كه به‌ره‌و ماڵی پیاوه‌كه رایانكرد دوای ئه‌وه‌ی بینیان ئاگر له‌سه‌ر خانووه‌كه به‌رز ده‌بێته‌وه و هه‌روه‌ها بینیان ژنه‌كه له خانووه‌كه وه‌رده‌كه‌وت و بۆ شوێنێكی نادیار هه‌ڵات، وتیشی، دادوه‌ری لێكۆڵینه‌وه به‌پێی ماده‌ی 405 له یاسای سزاكانی عێراقی ژماره 111ی ساڵی 1969 ی هه‌موار كراو، به‌هۆی ئه‌وه‌ی كوشتنی ئه‌نجام داوه، فه‌رمانی ده‌ستگیركردنی بۆ ئافره‌ته‌كه ده‌ركردوه.\nسه‌رچاوه‌كه روونی كرده‌وه، ته‌رمی مێرده‌كه ره‌وانه‌ی نه‌خۆشخانه كرا، رێژه‌ی سوتانه‌كه‌ی زۆر به‌رز بوو، دواتر ره‌وانه‌ی شاری ئه‌هوازی ئێران كراوه، قۆناغی مه‌ترسی تێپه‌ڕاند سه‌ره‌ڕای ئه‌وه‌ی رێژه‌ی سوتانه‌كه‌ی 60% بوو.\nئه‌وه‌شی خسته‌روو، هۆكاری ره‌فتاری ئافره‌ته‌كه ئه‌وه بووه كه مێرده‌كه ژنی دووه‌می هێناوه سه‌ره‌ڕای ئه‌وه‌ی 14 ساڵه هاوسه‌رگیری له‌گه‌ڵ ژنی یه‌كه‌م كردوه به‌ڵام منداڵیان نه‌بووه.


دووەم ساموئێل 19 KSS - Matteo 19 BDG | Biblica América Latina\nدووەم ساموئێل 19 KSS - Matteo 19 BDG\n1پاشان بە یۆئاب ڕاگەیەنرا: «پاشا دەگریێت و شیوەن بۆ ئەبشالۆم دەگێڕێت.» 2 ئەو ڕۆژە سەرکەوتنەکە لەلای هەموو سوپا بووە شیوەن، چونکە سەربازەکان لەو ڕۆژەدا گوێیان لێبوو گوترا: «پاشا بۆ کوڕەکەی دڵتەنگ بووە.» 3 جا لەو ڕۆژەدا سەربازەکان وەک سوپایەکی شەرمەزاری هەڵاتوو لە جەنگدا بەدزییەوە گەڕانەوە ناو شارەکە. 4 پاشاش ڕووی خۆی داپۆشی و بە دەنگێکی بەرز هاواری کرد: «کوڕەکەم ئەبشالۆم! ئەبشالۆم کوڕەکەم، کوڕەکەم!»\n5 ئینجا یۆئاب لە ماڵی پاشا چووە ژوورەوە و گوتی: «ئەمڕۆ ڕووی هەموو خزمەتکارەکانت شەرمەزار کرد، ئەوانەی لەم ڕۆژەدا دەربازکەری ژیانی خۆت و ژیانی کوڕ و کچ و ژن و کەنیزەکانت بوون. 6 ئەوانەی ڕقیان لێت دەبێتەوە خۆشت دەوێن، ئەوانەش کە تۆیان خۆشدەوێت ڕقت لێیان دەبێتەوە. ئەمڕۆ دەرتخست کە تۆ سەرکردە و خزمەتکارەکانت بەلاوە هیچ نییە، لەبەر ئەوەی ئەمڕۆ زانیم ئەگەر ئەبشالۆم زیندوو بووایە و ئێمە هەموومان بمردبووینایە ئەوسا کارەکەت بە دڵ دەبوو. 7 ئێستاش هەستە و بڕۆ دەرەوە دڵی خزمەتکارەکانت بدەوە، چونکە بە یەزدانی زیندوو، ئەگەر نەچیتە دەرەوە، ئەمشەو کەس لەگەڵت نامێنێتەوە، ئەوەش لە هەموو ئەو خراپانەی لە گەنجییەوە هەتا ئێستا تووشت بوون خراپتر دەبێت لەسەرت.»\n8 ئیتر پاشا هەستا و لە دەروازەکەدا دانیشت، بە هەموو گەل ڕاگەیەنرا: «ئەوەتا پاشا لە دەروازەکەدا دانیشتووە.» جا هەموو گەل هاتنە بەردەم پاشا.\nئیسرائیلییەکانیش هەریەکە و بۆ چادرەکەی خۆی هەڵاتبوون. 9 لەناو هەموو هۆزەکانی ئیسرائیلدا گەل مشتومڕیان بوو و دەیانگوت: «پاشا لە دەست دوژمنەکانمان فریامان کەوت، ئەو بوو کە لە دەست فەلەستییەکان دەربازی کردین، ئێستاش ئەو بەهۆی ئەبشالۆمەوە لە خاکەکەوە هەڵاتووە. 10 ئەبشالۆمیش ئەوەی بەسەر خۆمانەوە دەستنیشانمان کرد لە جەنگدا مرد، بۆچی سەبارەت بە هێنانەوەی پاشا بێدەنگن؟»\n11 داودی پاشا پەیامی بۆ هەردوو کاهینەکە نارد، سادۆق و ئەبیاتار، گوتی: «لەگەڵ پیرانی یەهودا بدوێن و بڵێن: ”بۆچی دواهەمین کەس دەبن لە گەڕاندنەوەی پاشا بۆ کۆشکەکەی، پاشا لە شوێنی خۆی بوو لە کاتێکدا هەموو ئەوەی ئیسرائیل گوتیان پێی گەیشت؟ 12 ئێوە برای منن و لە گۆشت و خوێنی منن، ئیتر بۆچی لە گەڕاندنەوەی پاشا دواهەمین کەس دەبن؟“ 13 هەروەها بە عەماسا بڵێن: ”ئایا تۆ لە گۆشت و خوێنی من نیت؟ با خودا توندترین سزام بدات، ئەگەر لەمەودوا لەلای من لە جێی یۆئاب نەبیتە فەرماندەی گشتی سوپا.“»\n14 جا دڵی هەموو پیاوانی یەهودای وەک یەک پیاو بەلای خۆیدا ڕاکێشا، ئەوانیش بەدوای پاشادا ناردیان و گوتیان: «خۆت و هەموو خزمەتکارەکانت بگەڕێنەوە.» 15 لەبەر ئەوە پاشا گەڕایەوە و هاتە ڕووباری ئوردون.\nپیاوانی یەهوداش هاتنە گلگال و چوونە پێشوازی پاشا، بۆ ئەوەی لە ڕووباری ئوردون بپەڕێتەوە. 16 شیمعی کوڕی گێرای بنیامینی کە خەڵکی بەحوریمە، دەستپێشخەری کرد و لەگەڵ پیاوانی یەهودا بۆ پێشوازی داودی پاشا دابەزین، 17 هەزار پیاویش لە بنیامین لەگەڵیدا بوون، لەگەڵ چیڤای خزمەتکاری ماڵی شاول، هەر پازدە کوڕەکەی و بیست خزمەتکارەکەی لەگەڵیدا بوون، هەموویان بە پەلە چوونە سەر ڕووباری ئوردون، بۆ لای پاشا. 18 ئینجا لە تەنکاییەکە پەڕینەوە بۆ ئەوەی ماڵی پاشا بپەڕێننەوە و هەرچییەک پاشا بەلایەوە پەسەند بوو ئەنجامی بدەن.\nشیمعی کوڕی گێراش کاتێک لە ڕووباری ئوردون پەڕییەوە لەبەردەم پاشادا بە ڕوودا کەوت، 19 بە پاشای گوت: «با گەورەم تاوانم لەسەر نەژمێرێت، ئەو هەڵەیەی خزمەتکارەکەت لە ڕۆژی چوونەدەرەوەی پاشای گەورەم لە ئۆرشەلیم کردی، بە یادی خۆتی مەهێنەرەوە، با پاشا ئەوە لە دڵی خۆی نەگرێت. 20 لەبەر ئەوەی خزمەتکارەکەت دەزانێت کە گوناهی کردووە، هەر بۆیە من ئەمڕۆ یەکەم کەسم لە هەموو بنەماڵەی یوسف کە بۆ پێشوازی پاشای گەورەم دابەزیوم.»\n21 ئەبیشەی کوڕی چەرویاش وەڵامی دایەوە و گوتی: «ئایا لەبەر ئەمە نابێت شیمعی بکوژرێت؟ چونکە نەفرەتی لە دەستنیشانکراوی یەزدان کردووە؟»\n22 داودیش گوتی: «کوڕانی چەرویا، ئەمە چی لەنێوان من و ئێوەدا هەیە؟ هەتا ئەمڕۆ ببنە بەرهەڵستکارم. ئایا ئەمڕۆ کەسێک لە ئیسرائیل بکوژرێت؟ ئایا نازانن من ئەمڕۆ پاشای ئیسرائیلم؟» 23 ئینجا پاشا بە شیمعی گوت: «تۆ نامریت.» پاشا سوێندی بۆ خوارد.\n24 هەروەها مەفیبۆشەتی کوڕەزای شاول بۆ پێشوازی پاشا دابەزی، لەو ڕۆژەی پاشا تێیدا ڕۆیشت هەتا ئەو ڕۆژەی بە سەلامەتی هاتەوە، بایەخی بە قاچەکانی و ڕیشی نەدابوو، جلەکانی نەشوشتبوو. 25 ئەوە بوو کاتێک لە ئۆرشەلیم هاتە پێشوازی پاشا، پاشا پێی گوت: «مەفیبۆشەت، بۆچی لەگەڵمدا نەڕۆیشتیت؟»\n26 ئەویش گوتی: «گەورەم، پاشا، چیڤای خزمەتکارەکەم هەڵیخەڵەتاندم، لەبەر ئەوەی خزمەتکارەکەت گوتی: ”گوێدرێژێکم بۆ کورتان بکرێت تاوەکو سواری بم و لەگەڵ پاشادا بچم.“ بەڵام چیڤای خزمەتکارەکەم هەڵیخەڵەتاندم و 27 لەلای پاشای گەورەم بوختانی بەدەم خزمەتکارەکەتەوە کرد. پاشای گەورەشم وەک فریشتەی خودا وایە، جا چیت پێ باشە ئەوە بکە. 28 هەموو بنەماڵەی ئێمە خەڵکانێک بوون شایانی ئەوە بوون کە پاشای گەورەم بیانکوژێت، تۆش خزمەتکارەکەتت خستە نێو ئەو کەسانەی کە لەسەر خوانەکەت دەخۆن، ئیتر بە چ مافێکەوە جارێکی دیکە هاوار بۆ پاشا بکەم؟»\n29 پاشاش پێی گوت: «بۆچی قسەی زیاد دەکەیت؟ من گوتم تۆ و چیڤا کێڵگەکە لەنێوانتاندا دابەش بکەن.»\n30 مەفیبۆشەتیش بە پاشای گوت: «دوای ئەوەی پاشای گەورەم بە سەلامەتی گەڕاوەتەوە ماڵەکەی با چیڤا هەمووی بۆ خۆی ببات.»\n31 هەروەها بەرزیلەیی گلعادی لە ڕۆگەلیمەوە دابەزی و لە ڕووباری ئوردون لەگەڵ پاشادا پەڕییەوە، بۆ ئەوەی لەلای ڕووباری ئوردون بەڕێی بکات. 32 بەرزیلەی زۆر پیر ببوو، تەمەنی هەشتا ساڵ بوو، لە ماوەی مانەوەی پاشا لە مەحەنەیم ئەو ئازووقەی بۆ دابین کردبوو، چونکە پیاوێکی زۆر دەوڵەمەند بوو. 33 لەبەر ئەوە پاشا بە بەرزیلەیی گوت: «تۆش بپەڕەوە و لەگەڵم وەرە ئۆرشەلیم، ئازووقەت بۆ دابین دەکەم.»\n34 بەرزیلەییش بە پاشای گوت: «چەند ساڵ لە تەمەنم ماوە تاوەکو لەگەڵ پاشادا سەربکەومە ئۆرشەلیم؟ 35 من ئەمڕۆ تەمەنم هەشتا ساڵە، ئایا دەتوانم چاک و خراپ لە یەک جیا بکەمەوە، ئایا خزمەتکارەکەت چێژ وەردەگرێت لەوەی کە دەیخوات و دەیخواتەوە؟ ئایا گوێم لە دەنگی ژن و پیاوە گۆرانیبێژەکان دەبێت؟ ئیتر بۆچی خزمەتکارەکەت ببێت بە بارگرانی بەسەر پاشای گەورەمەوە؟ 36 خزمەتکارەکەت تەنها کەمێک لە ڕووباری ئوردون بەڕێت دەکات، ئیتر بۆچی پاشا بەم خەڵاتە پاداشتم دەداتەوە؟ 37 لێگەڕێ با خزمەتکارەکەت بگەڕێتەوە، بۆ ئەوەی لە شارۆچکەکەی خۆمدا لە نزیک گۆڕی دایک و باوکمەوە بمرم، وا کیمهامی خزمەتکارت لەگەڵ پاشای گەورەمدا دەپەڕێتەوە، تۆش چیت پێ باشە ئەوەی لەگەڵدا بکە.»\n38 پاشاش گوتی: «کیمهام لەگەڵمدا دەپەڕێتەوە و ئەوەی تۆ پێت باش بێت لەگەڵیدا دەکەم، ئەوەشی لێم دەخوازیت بۆت دەکەم.»\n39 هەموو گەل لە ڕووباری ئوردون پەڕینەوە، ئینجا پاشاش پەڕییەوە، پاشا بەرزیلەیی ماچکرد و داوای بەرەکەتی بۆ کرد، ئەویش گەڕایەوە شوێنەکەی خۆی.\n40 کاتێک پاشا پەڕییەوە گلگال، کیمهامیش لەگەڵیدا پەڕییەوە، هەموو سوپای یەهودا و نیوەی سوپای ئیسرائیل پاشایان پەڕاندەوە.\n41 ئیتر هەموو پیاوانی ئیسرائیل دەهاتنە لای پاشا، بە پاشایان دەگوت: «بۆچی براکانمان، پیاوانی یەهودا تۆیان دزی، پاشا و ماڵەکەیان لە ڕووباری ئوردون پەڕاندەوە، هەموو پیاوانی داودیش لەگەڵیدا بوون؟»\n42 هەموو پیاوانی یەهوداش وەڵامی پیاوانی ئیسرائیلیان دایەوە و گوتیان: «لەبەر ئەوەی پاشا لە خزمی نزیکی ئێمەیە، ئێوە بەم کارە بەغیلی دەبەن؟ ئایا هیچمان لە پاشا خواردووە، یان هیچی پێ بەخشیوین؟»\n43 پیاوانی ئیسرائیلیش وەڵامی پیاوانی یەهودایان دایەوە و گوتیان: «ئێمە دە ئەوەندەی ئێوە لە پاشا نزیکترین، ئێمە لە داودی پاشا لەپێشترین. ئیتر بۆچی بە سووکایەتییەوە هەڵسوکەوتمان لەگەڵدا دەکەن؟ ئێمە نەبووین یەکەم جار سەبارەت بە گەڕاندنەوەی پاشاکەمان قسەمان کرد؟»


https://1baiser.com نەخۆشەکان بە دواى پزیشکە هەڵاتووەکاندا دەگەڕێن |\nHome سەرەکی نەخۆشەکان بە دواى پزیشکە هەڵاتووەکاندا دەگەڕێن\non: كانونی دووه‌م 13, 2019 In: سەرەکی, کۆمەڵایەتیNo Comments\n20 هەزار پزیشک عێراقیان جێ هێشتووە\nلە دواى ساڵى 2003وە تادێت کەرتى تەندرووستى لە عێراق بەرەو داڕمان دەڕوات کە دیارترین هۆکارەکانى هەڵاتنى پزیشکە پسپۆڕەکانە بۆ دەرەوەى وڵات، کە تا ئێستا گەیشتوونەتە زیاتر لە 20 هەزار پزیشک، ئەو دۆخە هاووڵاتییانى عێراقی ناچار کردووە بگەڕێن بە دواى پزیشکە هەڵاتووەکاندا لە دەرەوەى وڵات، یان پەنا بۆ وڵاتانى ترى جیهان بەرن بۆ چارەسەرى پزیشکى، کە تێچووەیەکى زۆرى دەوێت.\nپزیشکە پسپۆڕەکانى عێراق ناتوانن وەک دۆخى پێشوو کارەکانیان لە عێراق ئەنجام بدەن، هەڕەشەى تیرۆر و کوشتنیان لەسەر پارە وای کردووە نۆرینگەکانیان بەجێ بهێڵن و ڕوو لە دەرەوەى وڵات بکەن.\nغائیب عەمیرى ئەندامى لیژنەى تەندرووستیى پەرلەمانى عێراق بە «ئاژانس»ی وت: «لە دواى ساڵى 2003وە زیاتر لە 20 هەزار پزیشک عێراقى جێ هێشتووە بەرەو دەرەوەى وڵات، ئەوەش وای کردووە کە هاووڵاتییانى عێراق ناچار بن بۆ چارەسەرى تەندرووستى سەردانى دەرەوەى وڵات بکەن».\nبە پێى بەدواداچوونێکى «ئاژانس» ساڵانە زیاتر لە چوار ملیۆن دۆلار لە ڕێگەى چوونە دەرەوەى هاووڵاتییان بۆ چارەسەرى تەندرووستى دەچێتە دەرەوەى عێراق و ژمارەى نەخۆشەکانیش دەگاتە نزیکەى سی هەزار کەس لە ساڵێکدا.\nئەوە جگە لەوەى بەشێکى زۆر لە عێراقییەکان بە دواى شوێنى ئەو پزیشکە عێراقییانەدا دەگەڕێن کە پێشتر لە عێراق سەردانیان کردبوون و ئێستا لە دەرەوەى وڵاتن بۆ ئەوەى سەردانیان بکەن کە زۆریان لە وڵاتى ئوردون گیرساونەتەوە.\nباندە چەکدارەکان لە ڕێگەى هێزەوە زۆرێک لەو پزیشکانەشیان ناچار کردووە کە هێشتا لە عێراق ماون پارە بدەن لە بەرانبەر پاراستنى ژیانیان کە هەرکات گوشارەکان لەسەریان زیاتر بێت ئەوانیش وڵات چۆڵ دەکەن.\nعەمیرى دەڵێت: «بەشێک لەو پزیشکانەى کە سەرکەوتوونا بن لە نەشتەرگەرییەکدا عەشیرەتى نەخۆشەکە بڕیارى کوشتنى دەدات، ئەوەش هۆکارێکى ترى هەڵاتنیانە و هیچ یاسایەکیش نییە لەو دۆخە بیانپارێزێت».\nلە ئێستادا دەیان نووسینگەى تایبەت لە بەغداى پایتەخت و شارەکانى ترى عێراق کراونەتەوە بۆ هەمئاهەنگیکردنى ناردنى هاووڵاتییان بۆ دەرەوەى وڵات بە مەبەستى وەرگرتنى چارەسەرى تەندرووستى و پێدانى ڤیزا و وەرگرتنى ڕەزامەندیى پزیشک لە دەرەوە، ئەوەش بازاڕى چوونەدەرەوەى گەرم کردووە بەمەبەستى چارەسەرى تەندرووستى کە بەشێکى زۆر لەو نووسینگانە لە لایەن وەزارەتى تەندرووستیى عێراقەوە مۆڵەتیان پێ دراوە.\nعەلی سەعدون ئەندامى لیژنەى دارایی پەرلەمانى عێراق بە «ئاژانس»ى وت: «زیاتر لە چوار ملیۆن دۆلار ساڵانە لە عێراق دەچێتە دەرەوە بۆ چارەسەرى تەندرووستى و ئەو بڕە پارەیە ئەگەر لە کەرتى تەندرووستیى ناوخۆدا خەرج بکرێت دۆخەکە زۆر دەگۆڕێت.»\nوتیشى: «شەرمەزارییە کە لە دواى ساڵى 2003وە حکومەتى عێراق نەیتوانیوە نەخۆشخانەیەک درووست بکات کە بگاتە ئاستى نەخۆشخانەى وڵاتانى دراوسێ کە هاووڵاتییانى عێراق پەنایان بۆ دەبەن».\nپێ دەچێت کێشەکە تەنها هەڕەشەى گرووپە چەکدارەکان نەبێت بەڵکو نادامەزراوەیی کەرتى تەندرووستییش کێشەیە بۆ پزیشکەکان.\nعەبدولهادى سەعداوى ئەندامى پێشووى لیژنەى تەندرووستیى پەرلەمانى عێراق بە «ئاژانس»ى وت: «بەشێک لە بەڕێوەبەرى نەخۆشخانەکان کار لەسەر سیاسەتى خستن و پەراوێزخستنى پزیشکە پسپۆڕەکان دەکەن کە ئەوەش هۆکارێکە بۆ خراپیى کەرتى تەندرووستى».


حەجاریان: سەرۆک کۆمارە یەک لە دوای یەکەکانی ڕێژیمی ئێران دزو درۆزن و گەندەڵن، ئەمە شتێکی حاشا هەڵنەگرە. – کوردستان و کورد\nڕێژیمی ئێران لە سەرەتایی دامەزرانیەوە جێگای متمانەی خەڵکی نیە.\nسەعید حەجاریان دیارترین کەسایەتی شڕۆڤەکاری ڕەوتی چاکسازیی کە بە تێۆریسیێنی ئەم ڕەوتە بە نێوبانگە لە تازەترین وتووێژی خویدا دەڵێ: هەم ئەحمەدینژاد درۆزن و گەندەڵ بوو هەم ڕۆحانی.\nحەجاریان لە وتووێژ لە گەڵ ڕۆژنامەی”ئینساف نیوز” کە ڕۆژی چوارشەممە ٢ی ڕەزبەری ٩٩ی هەتاوی بڵاو بووەوە گوتی: من چەندین جار گوتوومە درۆ و گەندەڵی یەکێکە لە سەرەکیترین هۆکارەکانی ئەم بارودۆخەی ئێستای ڕێژیمی ئێران کە بێ متمانەیی خەڵک بە حکوومەت یەکێک لە بەرهەمەکانیە، لە ڕاستیدا هەم ئەحمەدینژاد و هەم ڕۆحانی لە گەڵ خەڵک درۆیان کرد و ئەمەش سەرچاوەکەی دەگەڕێتەوە بۆ ڕێبەری ڕێژیم واتە خامنەیی، کە سەروەت و سامانی گشتی خەڵک بە تاڵان دەبەن و خەڵک بۆ وەرگرتنی٢٥گرەم کەرە لە نەوبەتدا ڕادەوەستێ و زۆر بە ئاشکرا ئاخوندەکان گەمە بە شعوور و ئاوەزی خەڵکی ئێران دەکەن.\nناوبراو بە ئاماژە بە گەمژەیی و پاوانخازیی ئاخوندەکان دەڵێ: لە دەورانی خومەینی کە دامەزرێنەری کۆماری ئیسلامی بوو، ڕێبەر و سەرکردەی حیزبی دێموکراتی کوردستان دوکتور قاسملوو، لە هەڵبژاردنەکاندا دەنگی هێنابوو، خومەینی دەیگوت ئەگەر بێتە تاران ئیزن نادەم بە سڵامەت بگەڕێتەوە بۆ کوردستان.\nناوبراو دەڵێ: هاتنە سەرکاری ئاخوندێکی دیکە وەکوو سەرۆک کۆمار بە ناوی ڕەفسەنجانی کە سەرچاوەی ئاژاوەو تێرۆر بوو لە ئێران و جیهاندا و بە گشتی حکوومەتی ئاخوندەکان لە ئێران سەرچاوەی ئاژاوە، درۆ، گەندەڵی و تێرۆرن.\nحەجاریان لە سەر لە سێدارەدانی ئەم دواییانەی نەوید ئەفکاری دەڵێ: ڕێژیمی ئێران هێندە درۆزن و گەندەڵن، کە لە پێشدا تۆمەتی شەڕکردن لە گەڵ خودا”محارب”یان خستە پاڵ دواتر گوتیان نەوید یەکێک لە هێزەکانی ئاسایشی وڵاتی کوشتووە، سەرەڕای هەوڵی هەموو ڕێکخراوە مافی مرۆییەکان لە ئێران و جیهان لە هەمبەر لە سێدارەنەدانی نەوید ئەفکاری ڕێژیمی ئێران لە سێدارەیدا تاکوو جارێکی دیکە بێ متمانەیی خەڵک بە حکوومەت دووپات بێتەوە و ئەو ڕاستیەحاشا هەڵنەگرە سەڵمێنەری ئەوەیەکە ڕێژیمی ئێران نەیارەکانی خوی بە شێوازی جوراوجۆر لە ناو دەبا.\nشایانی باسە کە سەعید حەجاریان کەسایەتی ناودار و تێۆریسیێنی ڕەوتی چاکسازی، ساڵی٧٨ی هەتاوی لە هێرشێکی تێرۆریستی لە بەردەم شارەوانی تاران ڕزگاری دەبێ و لەو کاتەوە تائێستا بە هۆی ئەو کردوە تێرۆریستیەوە، هەردوو قاچی لە دەستداوە.\nتاگی بابەت: حەجاریان، سەروک کۆمار، دز، کوردستان و کورد


وەزارەتى تەندروستى عێراق ئاشكرايكرد، رێگە بە كەسوكارى قوربانيانى ڤايرۆسى كۆرۆنا دەدرێت كەسوكاريان لە هەر گۆڕستانێك بنێژن كە خۆيان دەيانەوێت.\nئەم بڕيارەى وەزارەتى تەندروستى عێراق لەكاتێكدايە كە گۆڕستانى تايبەت بە قوربانيانى كۆرۆنا دروستكراوە و لە سەرەتاوە قوربانيەكان لەو گۆڕستانانە نێژراون و تائێستا زياتر لە چوار هەزار قوربانى ڤايرۆسەكەيان تێدا نێژراوە.\nوەزارەتى تەندروستى باسى لەوەكردوە، رێنماييەكانى رێكخراوى تەندروستى جيهانى باسى دابينكردنى گۆڕستانى تايبەت بە قوربانیانى كۆرۆنايان تێدا نييە و دەتوانرێت لە هەر گۆڕستانێك بنژێرێن كە كەسوكارەكەيان دەيانەوێت.\nبەپێى بڵاوكراوەكەى وەزارەتى تەندروستى عێڕاق، هەروەها لارى نييە لە ناشتنى قوربانيانى كۆرۆنا هەروەك قوربانيانى نەخۆشيەكانى تر، ئەوەش لەڕووى قوڵى گۆڕەكە و پرۆسەكانى تر، بەڵام پێويستە ڕێوشوێنى خۆپاراستن بگيرێتە بەر ئەوەش بەپێى ڕێنماييەكانى ڕێكخراوى تەندروستى جيهانى و دەبێت لايەنى تەندروستيش سەرپەرشتى بكات.\nجەختیشكراوەتەوە، جەستەى مردوانى كۆرۆنا دواى پاكژكردنەوەيان لە نەخۆشخانە چيتر گوازەرەوەى ڤايرۆسەكە نابن، دواى ناشتنيشيان هيچ مەترسيەك لەسەر دەرەوەى گۆڕەكە دروست ناكەن.


رێزلێنانی په‌رله‌مانى كوردستان به‌خشرایه یاریزانی لاوی مه‌له‌وانی شوان جاف\n23/01/2018 11:11:00 ص\nئه‌مڕۆ سێشه‌ممه 23/1/2018، دكتۆر جه‌عفه‌ر ئیبراهیم ئێمینكی، جێگری سه‌رۆكی په‌رله‌مانی كوردستان، له نوسینگه‌ی تایبه‌تیی خۆی له ته‌لاری په‌رله‌مان، به ئاماده‌بوونی ژماره‌یه‌ك له ئه‌ندامانی په‌رله‌مان، پێشوازیی له یاریزانی ناسراوى مه‌له‌وانی عه‌لى ره‌زا جاف، ناسراو به شوان جاف، ئه‌ندامی هه‌ڵبژارده‌ی عێراقی بۆ یاریی مه‌له‌وانى كرد.\nله‌دیدارێكدا جێگری سه‌رۆكی په‌رله‌مانی كوردستان، وێڕای گه‌یاندنی سوپاس و پێزانینی په‌رله‌مانی كوردستان به یاریزانی لاو شوان جاف، بۆ ئه‌و ئاسته‌به‌رزه‌ى كه له‌و بواره‌دا پێشكه‌شی ده‌كات، ده‌ستخۆشیی له خۆی و خانه‌واده‌كه‌ى كرد كه توانیویانه به هه‌وڵ و ماندووبوونی خۆیان و پشتیوانیكردنیان لێی رۆله‌كه‌یان بگه‌یه‌ننه ئه‌و ئاسته و هیوای سه‌ركه‌وتن و به‌رده‌وامیی بۆ خواست.\nله‌به‌رامبه‌ردا تۆفان جاف، باوكی یاریزانی لاو شوان جاف، سوپاسى جێگرى سه‌رۆكی په‌رله‌مانى كرد بۆ ئه‌و پێشوازییه و كورته‌یه‌كى سه‌باره‌ت به كار و چالاكییه‌كانی شوان جاف باسكرد و "گوتی: "سه‌ره‌ڕای بوونى چه‌ندین كۆسپی سیاسی له ناوه‌وه و ده‌ره‌وه‌ی عێراق كه هاتوونه‌ته پێش، به‌ڵام ئێمه وه‌ك خانه‌واده‌كه‌ى به‌رده‌وام بووین له‌پشتیوانیكردنی و به‌رده‌وامیش ده‌بین".\nله كۆتایی دیداره‌كه‌دا جێگرى سه‌رۆكی په‌رله‌مان، رێزلێنانی په‌رله‌مانی كوردستانی به‌خشییه یاریزانی لاو شوان جاف به‌رامبه‌ر ئه‌و سه‌ركه‌وتنانه‌ی.\nشایانی باسه یاریزانی لاو شوان جاف، یاریزانی ناسراوی مه‌له‌وانی له‌سه‌ر ئاستی عێراق و ناوچه‌كه و جیهان، له‌ماوه‌ی رابردوودا چه‌ندین ریكۆردی نێوخۆیی و جیهانیی شكاندووه‌و چه‌ندین میدالیا و خه‌ڵاتی پێبه‌خشراوه.


Saturday, 01.01.2022, 14:32\nگراڤەتی واتا هێزی ڕاکێشانی زەوی ، ئێستا دەمەوێت بە چەند دێڕک بە یارمەتی لۆژیک بیردۆزی گراڤەتی بخەمە ژێر پرسیارەوە.\nهەڵبەتە گراڤەتی خۆی تەنها بیردۆزێکە و هیچ ئیسپاتێکی زانستی نیە جگە لە دوبارە کردنەوەی قسەی زاناکانی پێش خۆمان.\nوەک زاناکان دەڵێن زەوی دەسوڕێتەوە بە خێرای ٤٦٠ مەتر لە چرکەیەکدا واتە ١٠٠٠ مایل لە کاتژمێرێکدا، هەر تۆپێک بەم خێراییە بسوڕێتەوە هێزێکی ڕاکێشان دروست دەکات بۆ سەنتەر یان چەقی تۆپەکە. بەڵام ئەوەی سەیرە زەوی بەم خێرایی دەسوڕێتەوە، ئەگەر سەیری ئاسمان بکەین هەمیشە هەمان ئەو ئەستێرانە دەبینیت وەک ئەوەی کە هەموشتێک لە ئاسماندا ڕاوەستاو بێت وەک وێنەیەک!! ئەمە خۆی لە خۆیدا جێگای پرسیارە..\nجگە لەوەی زەوی بە وخێراییە بە دەوری خۆیدا دەسوڕێتەوە، بەهەمان شێوەش بە خێرای ٣٠ کم لە چرکەیەکدا بە دەوری خۆردا دەسوڕێتەوە، ئەمەش دەکاتە ٦٧ هەزار مایل لە کاتژمێرێکدا..\nوە تەواوی هرسارەکان لەم گەردونەی ئێمەدا بە خێرای ٢٢٠ کم لە چرکەیەکدا دەسورینەوە ئەمەش دەکاتە ٤٩٠ هەزار مایل لە کاتژمێرێکدا.\nئایا سێوەکەی نیوتن هێزی ڕاکێشانی زەوی (گراڤەتی) بو کە لە دارەکە کەوتە خوارەو کەوتە سەر زەوی، یان قورسی سێوەکە بوو بەراورد بە قورسی هەوا؟.\nکاتێک تۆ تەلەفۆنەکەت لە دەستت دەکەوێتە خوارەوە دەڵێن ئەوە هێزی ڕاکێشانی زەویە کە تەلەفۆنە ڕادەکێشێت و دەکەوێتە سەر زەوی! بە بۆچونی من ئەوە هەڵەیە!!\nتەلەفۆنەکەو ئەو مادانەی کە تەلەفۆنەکەی لێ دروست کراوە هەمویان لە هەوا قورسترن.. کەواتە کاتیک تۆ تەلەفۆنەکەت یان کلیلەکەت لە دەست دەکەوێتە خوارەوە واتای ئەوە نیە کە هێزی ڕاکێشانی زەوی ڕایدەکیشێت، بەڵك و چڕیو قورسی مادەکەیە کە لە ناو هەواکەدا خۆی ناگرێت و دەکەویتە خوارەوە لەبەر ئەوەی هەوا سوکترە لەو مادانەی کە تەلەفۆنەکەی لێ دروست کراوە.\nنمونەیەکی تر : ئەگەر میزەڵانێک پڕ بکەیت لە هیلیۆم و میزەڵانەکە بەر بدەیت ، سەیر دەکەیت ئەم میزەڵانە دەچێت بەرەو ئاسمان، بۆ؟ لەبەر ئەوەی هیلیۆم غازێکە لە هەوا سوکترە، ئەی ئایا بۆ لێرەدا هێزی ڕاکێشانی زەوی میزەڵانەکە ڕاناکێشێت؟؟!\nمیزەڵان پر لە گازی هیلیۆم\nئەگەر میزەڵانەکە پڕ بکەیت لە هەوا ئەوا میزەڵانەکە دەچێت بەرەو زەوی، بۆ؟ لەبەر ئەوەی میزەڵانەکە لەگەڵ هەواکەی ناوی ئەوا پێكەوە قورسترن لە هەواکەی چواردەور میزەڵانەکە.\nنمونەیەکی تر: تۆپێک بخە ناو ئاو ئەگەر تۆپەکە و هەواکەی ناوی سوکتر بێت لە ئاوەکە ئەوا تۆپەکە سەر ئاو دەکەوێت، ئەگەر تۆپەکە قورس تر بێت ئەوا ژێر ئاو دەکەویت..کەواتە لێرەشدا هەر وەزن دەوری باڵا دەبینێت نەک هێزی ڕاکێشان.\nتۆپی پڕ هەوا\nنمونەیەکی تر: گراڤەتی هێندە بەهێزە ئەو هەمو ئاوی ئۆقیانوسە بە زەویەوە دەچەسپێنێت بەڵام ئەگەر باڵندەیەک بەسەر دەریادا بفڕێت دەتوانێت تا هیلاک دەبێت بفڕێت بێ ئەوەی بکەوێتە ناو دەریاکەوە، بەڵام هەمان دەریا ملیارەها تەن ئاوی تێدایە بەرز نابێتەوە بە زەویەوە نوساوە..ئەمەش بەهەمان شیوە پەیوەندی هەیە بە چڕی و قورسی ئاوەکە کە لە هەوا قورسترە..\nباڵدە بەسەر دەریادا دەفڕێت\nئەگەر پەرداخێک بهێنیت پڕی بکەیت لەئاو پاشان کاغەزێک بخەیتە سەر لێوی پەرداخەکە، ئینجا پەرداخەکە هەڵگێڕەوە دەبینیت بە هەمان شێوە ئاوەکە ناڕژێرت، بەمەیان دەڵێت پاڵەپەستۆی هەوا لە خوارەوە بۆ سەرەوە، ئەگەر گراڤەتی هەبوایە کە ٢٥ فلسیەک لە دوری ٢٠ کم لە ئاسمانەوە ڕابکێشێت دەبو ئەم ئاوەشی ڕاکێشابایە بەڵام ئەمە ڕوو نادات..\nپاڵەپەستۆی هەوا لە خوارەوە بۆ سەرەوە\nئەگەر بۆچونەکەی من ڕاست بێت یان ئەوەتا گراڤەتی بونی نیە یان ئەوەتا زەوی ناسوڕێتەوە و بەو شێوەیەی زانست باسی لێوە دەکات.\nئەمەش ئەوەم بیردەخاتەوە ئەگەر ئێمە لە ناو سیمولەیشندا بژین ئەوا یاساکانی ناو ئەم گەردونە یان سەر ئەم زەویە بە دەستی دروستکەر ڕێکخراوە مەرج نیە گراڤەتی بونی هەبێت یان زەوی بسورێتەوە وەک زاناکان باسی دەکەن.\nهەرچۆنێک بیری لێ دەکەیتەوە ئەم بیردۆزی گراڤەتیە تەواو نیە، هیوادارم ئێوەش ڕاو بۆچونی خۆتان بنوسن، بەڵام تکایە قسەی زاناکانی پیس خۆت دوبارە مەکەرەوە چونکە ئەو بیرۆکانە جێگیر کراون لە مێشکماندا هەر لە سەرەتاییەوە.


جەوھەری ئەسڵیی ئەم قەیرانە ئەوەیە كە پارتی پێیوابێت دەتوانێ ھەمان مامەڵەی شاسوار عەبدولواحید لەگەڵ ھاوسەرۆكێكی یەكێتی بكات و ئاوتی بكات و، لەبەرامبەر ئەوشدا ھاوسەرۆك ھەوڵ بدات سەرۆكوەزیرانی زۆرینە لە كورسیی دەسەڵات بێنێتە خوار.\nخەڵك برسییە، بەڵام لە برسییەتی خراپتر نائومێدییە. ئەوەی خەریكە ھەموو ئومێد و ھیواكان لەناو دەبات، پارتی و یەكێتی و دەسەڵات نییە، بگرە ململانێی ناو دەسەڵاتە كە خەڵك وەكو كەرستەی ئەو ئاگرە دەكەنە سوتماك. ئەوان قەت لەخەڵك بەمانا راستەقینەكەی ناترسێن، چونكە خەڵكیان وا دابەشكردووە كە دەزانن چۆن بەرزەفتیشی بكەن\nموژده‌ده‌كانی كاك قوباد و ئه‌ردۆغان\nیەکێتی گۆڵی لە خۆی کرد\nدرەختەکان بەپێوە دەمرن.. سەرەقەڵەمێک بۆ دکتۆر نەمام غەفوری\nده‌رگای جه‌هه‌ننه‌م ده‌كرێته‌وه


سوودەکانی لیمۆ - هيوای کۆرد\nHome » هەواڵ » جێهان » سوودەکانی لیمۆ\nin جێهان, هەواڵ 08/01/2020\t0\nلیمۆ میوەیەکی ئـــاوداری ترشە و وەکو جۆرێک لە دارە ترشەمەنیەکان پۆلێن دەکرێت و چەندان سوودی گرنگ بە جەستەی مرۆڤ دەگەیەنێت، لەم هەواڵەدا بەشێک لە سوودەکانی باس دەکەین.\nدکتۆر تۆڵە فەرەج مامۆستای زانکۆی پزیشکیی هەولێر بە “هیوای کورد”ی گوت: ئێمەی ڕۆژهەڵاتی زۆرینەی کات لیمۆ لەگەڵ خواردن بەکاردەهێنین، وا باوە کە ترشیەتی لیمۆ پاککەرەوەیکی باشی ڕێڕەوی هەرسە و بە تایبەت هەستێکی جیاواز بە ناودەم دەبەخشێت، کاتێک کە لە کۆتـــا ژەمی خواردن بەکاردێت، یا لیمۆ لەگەڵ ئاو تێکەڵ دەکرێت و دەخورێتەوە کە ڕێژەیەکی بەرچاو لە کانزا و ڤیتامینی تێدایە، توێژینەوە زانستیەکان باس لە گرنگیی لیمۆ بۆ جەستەمان دەکەن، بەهۆی بوونی پێکهاتەی دژەئۆکسیدی ناسراو بە بایۆفلاڤۆنۆید.\nڕوونی کردەوە، دەکرێت بڵێین لیمۆ پاڵپشتە بۆ سێ کۆئەندامی گرنگی جەستەی مرۆڤ کە کۆئەندامەکانی هەرس و سوڕی خوێن و بەرگری جەستەن، ترشێتی لیمۆ هاوکارێکی گرنگی کۆئەندامی هەرسە کە پاڵپشت بۆ ترشی گەدە لە پڕۆسەی هەرسی خۆراک بەشدارە، خۆراک ئاسانتر شی دەبێتەوە بۆ پڕۆتین و کاربۆهیدرات و چەوری و ڕیشاڵ. بوونی کانزای گرنگ لە لیمۆ سوڕی خوێن ئاسان دەکات و کاریگەریی ئەرێنی بۆ سەر فشاری خوێن دەبێت و هاوکار بۆ دڵ و موولوولەکانی خوێن کاردەکات، هەروەهـــا بوونی ڤیتامین لە لیمۆدا وەکو سەرچاوەی بەرگریکردن دژ بە هەر تەنێکی نامـــۆ بە جەستەمان کار دەکات.\nکاریگەریی پۆزەتیفی تری لیمۆ لە نەهێشتنی دروست بوونی بەردی گورچیلە و بۆنی لێمۆ لە ڕێگەی ئەو ڕۆنەی لێوەی دەردەهێندرێت، بۆ کەمکردنەوەی ڕێژەی هێڵنجدان لە ئافرەتی دووگیان بەکاردێت و لە باپیرانمانەوە لیمۆ وەکو چارەسەر و کەمکردنەوەی نیشانەکانی پەتای ئەنفلەوەنزای وەرزی بەکاردێت. دکتۆر تۆڵە وای گوت.\nجەستە زانکۆی پزیشکی سوڕی خوێن ڤیتامین\t2020-08-01\nTagged with: جەستە زانکۆی پزیشکی سوڕی خوێن ڤیتامین\nكاریگەری رێژەی تێستۆستیرۆن لەسەرناپاکی پیاواندا\nسوودە گەورەکانی خواردنی گوێز\nسوودەکانی خواردنه‌وه‌ی ئاو لەوەرزی سەرمادا


سەرۆککۆمارى عێراق، لەگەڵ سکرتێرى گشتى ناتۆ کۆبۆوە و ناوەڕۆکى کۆبونەوەکەش ئاشکرابوو!!! – Standard Kurd\nلەلایەن ستاندار Posted on كانونی دووه‌م 23, 2020 724 جار بینراوە 0 سەرنج\nسەرۆککۆمارى عێراق لەگەڵ شاندی یاوەرى، لەگەڵ ناتۆ یەنیس، کە سكرتێری پەیمانی باكووری ئەتڵەسی ناتۆیە لە داڤۆس کۆبونەوە. ناوەڕۆکى کۆبونەوەکە بریتیبوو لە: ١- دەرکردنى هێزە بیانیەکان لە عێراق ٢-ڕێزگرتن لەسەروەری عێراق ٣-ڕێزگرتن لە سەربەخۆیی بڕیاری سیاسی ٤- دۆخی ئەمنی و ڕیشەكێشكردنی تیرۆر و چەند تەوەرێکى تر کرا. هاوکات لە کۆتایی کۆبونەوەکە لە لاى خۆیەوە ناتۆ یەنیس دوپاتى پابەندبوونى نێردەی مەشق پێكردنی ناتۆ سەبارەت بەمەشق و پشتیوان سەربازی،كە هێزە چەكدارەكانی عێراق پێویستیانە خۆى کردەوە.\nبڵاوکراوەی پێشووئەمریکا هەڕەشەی توند لەئیسماعیل قائانی شوێنگرەوەی قاسم سولەیمانی دەکات\nبڵاوکراوەی نوێترحوكمڕانی نێچیرڤان بارزانی و وێنه‌كه‌ی تره‌مپ\nPosted on حوزه‌یران 17, 2020 0 804\nPosted on حوزه‌یران 22, 2020 0 1653\nPosted on حوزه‌یران 28, 2020 0 1186\nPosted on ته‌مموز 1, 2020 0 239\nPosted on ته‌مموز 5, 2020 0 1777


له كاتی كڕینی مۆبایلێكی نوێدا ئه‌م هه‌ڵانه ئه‌نجام مه‌ده\nسەرەتا»هه‌واڵ»له كاتی كڕینی مۆبایلێكی نوێدا ئه‌م هه‌ڵانه ئه‌نجام مه‌ده\nلەلایەن Darya ismail لە 22/06/2017 0 Comments\nبه‌هۆی كێبڕكێی توندی كۆمپانیاكانی بواری مۆبایله‌وه، به‌رده‌وام له ماوه‌یه‌كی كورتدا چه‌ندین مۆبایل به‌رهه‌مده‌هێنرێت، بۆیه زه‌حمه‌ته به‌كارهێنه‌ران بتوانن مۆبایلێك بكڕن و توشی دڵه‌ڕاوكێ نه‌بن.\nلێره‌دا چه‌ند هه‌ڵه‌یه‌كی باو ده‌خه‌ینه‌ڕوو كه هه‌ندێك كه‌س له كاتی كڕینی مۆبایلێكی نوێدا توشی ده‌بن، بۆیه پێویسته له‌م هه‌ڵانه دووربكه‌وینه‌وه.\nسه‌ره‌تا پێویسته دووربكه‌ویته‌وه له‌و مۆبایلانه‌ی كه نرخێكی به‌رزیان هه‌یه، چونكه چه‌ندین كۆمپانیا هه‌یه سه‌ره‌تا مۆبایلێكی تایبه‌تمه‌ند به‌رز به نرخێكی گران ده‌خاته بازاڕه‌كانه‌وه، به‌ڵام پاش ماوه‌یه‌ك هه‌مان مۆبایل به تایبه‌تمه‌ندییه‌كی كه‌مترو نرخێكی هه‌رزانتر دووباره ده‌خاته بازاڕه‌كانه‌وه، هه‌روه‌ها پێده‌چێت ناوی مۆبایل ببێته هۆی سه‌رنجڕاكێشانی به‌كارهێنه‌ران، به‌ڵام له‌ڕاستیدا زۆرینه‌ی مۆبایله زیره‌كه‌كان خاوه‌ن تایبه‌تمه‌ندییه‌كی مامناوه‌ندن، بۆیه ده‌بینین ئه‌و مۆبایلانه به‌هه‌مان تایبه‌تمه‌ندی و به نرخێكی باشتر له كۆمپانیاكه یان له شوێنێكی تردا ده‌ستده‌كه‌وێت.\nدووه‌م: ئه‌و كه‌سانه‌ی حه‌ز به هه‌ڵگرتنی جانتا ناكه‌ن، باشتره مۆبایلێك نه‌كڕن كه شاشه‌یه‌كی گه‌وره (فابلێت)ی هه‌بێت، چونكه هه‌ر كه‌سێك مۆبایلێكی گه‌وره بكڕێت پاش ماوه‌یه‌كی كه‌م له هه‌ڵگرتنی مۆبایله‌كه‌ی بێزار ده‌بێت، بۆیه ئه‌م مۆبایلانه‌ی كه قه‌باره‌ی شاشه‌كه‌یان بۆ نموونه 6 ئینجه زیاتر بۆ خانمان گونجاوتره كه هه‌میشه جانتا له‌گه‌ڵ خۆیاندا هه‌ڵده‌گرن.\nله كۆتاییدا واباشتره كه مۆبایلێكی دیاریكراو نه‌كڕیت كه زۆر ریكلامی بۆ ده‌كرێت، كه به‌داخه‌وه چه‌ندین به‌كارهێنه‌ر به‌هۆی ئه‌مه‌وه مۆبایل ده‌كڕن، بۆیه باشتره ئه‌و مۆبایلانه بكڕیت كه پێداویستی خۆت پڕده‌كه‌نه‌وه، نه‌ك به دوای ئه‌و ریكلامانه بكه‌ویت كه له كه‌ناڵه‌كانی راگه‌یاندا بۆ مۆبایلێكی دیاریكراو ده‌كرێت.\nبابەتەكانی پێشووترلینۆڤۆ بیرۆکەی شاشەی نەرم و چەماوەی بە نافەرمی راگەیاند\nبابەتی دواتر سامسۆنگ گەورەترین شاشەی کۆمپیوتەر دروست دەکات\nچۆنیەتی دروست کردنی دیزاینی بەرگی CD و DVD بە به‌رنامەی فۆتۆشۆپ\nبەرنامەی فۆتۆشۆپ یەکێکە لە هەرە بەرنامە بەناوبانگەکانی دنیای کە هەموو کاریکی دیزاینی پی دەکری بۆیە…\nببینە خاوەنی فەیسبووك چی دەكات !\nماڵپەری فەیس بووك وێنەیەكی ناوازەی دامەزرێنەكەی بڵاوكردۆتەوە، لەو كاتەی سەرقاڵی گۆڕینی (حەفازە) ی منداڵەكەیەتی. (مارك…\nچۆنیه‌تی خێراکردنی ئه‌ندرۆیده‌که‌ت به شێوه‌یه‌کی به‌رچاو\nلەلایەن awder omer 04/04/2016\nئه‌ندۆیده‌که‌ت ڕۆژ به رۆژ ڕوو گه‌ر هه‌ست ده‌که‌یت ڕوو له خابوونه‌وه ده‌کات و ئه‌و خێرایی…


09:06 - 03/12/2020 789 جار خوێندراوەتەوە\nدوایی شه‌ش مانگ له خراپی دۆخی مردن به‌كۆرۆنا له سنوری پارێزگای سلێمانی، ئه‌مڕۆ كه‌مترین ژماره‌ی مردن له پارێزگاكه تۆماركرا.\nوه‌زاره‌تی ته‌ندروستی هه‌رێم نوێترین ئاماری توشبون و مردوانی له‌سنوری چوار پارێزگاكه‌ی هه‌رێم بڵاوكرده‌وه. به‌پێی راگه‌یه‌نراوه‌كه، ئه‌مڕۆ (9) كه‌س له هه‌رێم مردوون، چواریان له پارێزگای هه‌ولێرو چواریش له پارێزگای سلێمانی و یه‌ك حاڵه‌تیش له دهۆك.\nچوار حاڵه‌ته‌كه‌ی پارێزگای سلێمانی، دوانیان له ناو سه‌نته‌ری شاری سلێمانیه‌و یه‌كێكیكیش له گه‌رمیان و ئه‌وه‌ی تریشیان له راپه‌ڕینه.\nبه‌پێی به‌دواداچونی "زه‌مه‌ن" كه چاودێری ئاماری شه‌ش مانگی رابردووی كردووه له رۆژی 12ی حوزه‌یرانی رابردوو 1 حاڵه‌تی گیانله‌ده‌ستدان له سنوری پارێزگای سلێمانی هه‌بووه، له‌و رۆژه‌وه تاوه‌ك و دوێنێ 2ی 12، هه‌موو رۆژێك له نێوان 5 بۆ 18 حاڵه‌تی گیانله‌ده‌ستدان به كۆرۆنا له پارێزگای سلێمانی تۆماركراوه.\nبوونی (4) حاڵه‌تی مردن له‌مڕۆدا، به پێی بۆچونی چاودێرانی ته‌ندروستی به وه‌رچه‌رخان داده‌نرێت له به‌ره‌و باشچونی دۆخی گیانله‌ده‌ستدانی توشبوانی كۆرۆنا له سنوری پارێزگاكه، كه تا ئه‌مڕۆ (1557) كه‌س گیانیان له ده‌ستداوه‌و یه‌كه‌مین پارێزگایه له ئاستی عێراق كه‌زۆرترین ژماره‌ی گیانله‌ده‌ستدانی تێدا تۆماركراوه.\n١. پشکنین: (٤٣٥٦ پشکنینی نوێ)\n• (١٥٣٢) هەولێر\n• (٦٥٧) سلێمانی\n• (٢٠٤٧) دهۆك\n• (٢٦) هەڵەبجە\n٢. تووشبوو: (٢٤٨ تووشبووی نوێ)\n• (٩٧) هەولێر\n• (٦٩) سلێمانی\n• (٦٥) دهۆك\n٣. چاکبوون: (١٧٧ چاکبوون)\n• (١٠٧) هەولێر\n• (٢٣) سلێمانی\nپشکنین ٨٢٨٦٧٥ (٢٩٢٩٦٢ هەولێر، ١٨٤١٧٥ سلێمانی، ٣٤٤٥٧٩ دهۆك، ٦٩٥٩ هەڵەبجە)\nتووشبوون ٩٧٥٨٤ (٣٥١١٩ هەولێر، ٢٨٤٥٠ سلێمانی، ٣٠٩٦٤ دهۆك، ٣٠٥١ هەڵەبجە)\nچاکبوون ٦١٢٠٣ (٢١٦١٨ هەولێر، ١٩٥٤٩ سلێمانی، ١٧٢٢٢ دهۆك، ٢٨١٤ هەڵەبجە)\nلەژێر چارەسەر ٣٣١٨٦ (١٢٦٣٥ هەولێر، ٧٣٤٤ سلێمانی، ١٣١٠٩ دهۆك، ٩٨ هەڵەبجە)\nمردن ٣١٩٥ (٨٦٦ هەولێر، ١٥٥٧ سلێمانی، ٦٣٣ دهۆك، ١٣٩ هەڵەبجە)\n٣ی کانونی یەکەم ٢٠٢٠


یاریدەدەرێکى مەسرور بارزانى: ئەمە وێنەی راستەقینەی سلێمانییە\n2021.11.25 - 10:42\nرێباز حەملان یاریدەدەری سەرۆکی حکومەتی هەرێم بۆ کاروباری دارایی و ئابوری وێنەیەکى خۆپیشاندانى سلێمانى بڵاوکردووە کە تێیدا خۆپیشاندەرێک کارمەندێکى چالاکییە مەدەنییەکانى لەکۆڵ کردووە و دەڵێت ئەوە وێنەى راستەقینەى سلێمانى یە.\nرێباز حەملان لەبڵاوکراوەیەکدا نوسیویەتى "کارمەندێکی چالاکی یە مەدەنییەکان برینداربووە و قوتابییەک لە کۆڵی گرتووە و دوو ھاورێشی یارمەتی دەدەن ھەردولا رۆڵەی ئەم نیشتیمانەن ھێزەکانی پۆلیس و ئاسایش باوک و برای قوتابیانن سەرەرای کارەکەی خۆیان" ئەمە وێنەی راستەقینەی سلێمانییە".\nوتیشى "پشتیوانی ھەموو داوایەکی خزمەتگوزارو ژیانێکی شایستە دەکەین بۆ ھەموو قوتابی و خوێندکارو مامۆستایان و سەرجەم چین و توێژەکانی تر ئەم ھەرێمە ماڵی ھەموومانە، پاراستنی پیرۆزییەکانی و دام و دەزگاکانی ئەرکی ھەموومانە بێ جیاوازی بیرو رەنگ و دین ھەموو توانامان دەخەینە گەر لە حکومەتی ھەرێم بە شێوازێکی دادپەروەرانە داواکارییەکانتان جێ بەجێ بکرێت".\nرێباز حەملان دەشڵێت "ھیوادارم ھەردوو وەزارەتی دارایی و ئابوری بە دایبنکردنی بودجەی پێویست لەسەر بریاری ئەنجومەنی وەزیران و وەزارەتی خوێندنی باڵاو توێژینەوەی زانستی بە زوترین کات کاری کردەیی ئەنجام بدات بۆ بەشە ناوخۆیی یەکان و داواکاری قوتابیان".\nجەختیشیکردووەتەوە، ھەموو داواکارییەکی رەوا بێ مەرامی سیاسی بە شێوازی مەدەنی دور لە توندوو تیژی مافی ھەموو تاکێک و ھاونیشتمانییەکە.\n2021.12.09 - 10:39


فۆڕمی تۆمارکردنی بابەت | راگەیەندراوی تەڤگەری ئازادی دەربارەی کۆچی دوایی هەڤاڵ هۆگر\nبەداخەوە بەرە بەیانی ئەمڕۆ هەڤاڵی ئازیز و خۆشەویستمان (کاروان ڕۆستەم)ناسراوە بە هەڤاڵ هۆگر، بە ڕووداوێکی دڵتەزێن ڕوحی سپارد. هەڤاڵ کاروان هەڤاڵێکی چالاک و فیداکارو قسەخۆش و خۆشەویست بوو، بەشێوەیەک تا دواڕادە گرێدراو بوو بە ڕێبازی شەهیدان و فکرو ئایدۆڵۆژیای ڕێبەر ئاپۆوە هەر لەبەر ئەمەش وەک تاکێکی وڵاتپارێز هەمیشە لە خزمەتی خاک و نیشتیمان و کۆمەڵگادا بوو، لەدەستدانی کۆست و خەسارەتێکی گەورەبوو بۆ بنەماڵە و هەڤاڵانی، لێرەوە سەرەخۆشی لەخۆمان و بنەماڵەو کەس و کارە وڵاتپارێزەکەی دەکەین و نزاکارین ئەمە دواناخۆشیمان بێت. انا للە وانا الیە راجعون. ئەنجومەنی هەرێمی #گەرمیان#ی تەڤگەری ئازادی #07-01-2019#


بەم ھەنگاوانە ترشەلۆکی گەدەت مەھێڵە\n2017-08-07 [08:49 AM]\nترشەڵۆکی گەدە پەیوەندی بە سیستەمی ژیانی نا تەندروستەوە ھەیە وەکو خۆراکی ناتەندروست و خەوتن، کحول و جگەرە کێشان، بۆ چارەسەرکردنی\n- کێشت کەمبکەرەوە:- بەپێی توێژینەوەیەک کە بەسەر ١٠ ھەزار کەسدا ئەنجامدرا دەرکەوت ئەو کەسانەی کێشی زیادەیان ھەیە بەردەوام ترشەڵۆکی گەدەیان لەگەڵدایە لەبەرئەوەی پەستان لەسەر گەدەیان ھەیە.\n- ئاگاداری خواردنی خۆراکی ترشبە:- ڕاستە ھەندێ ترشەمەنی وەک توو بە ھەموو جۆرەکانیەوە سودی زۆرە بۆ گەدە بەتایبەتی ئەگەر لەگەڵ شیری بایەم بیخۆیت یان شۆفان یان خواردنی پڕ ڕیشاڵ تاوەکو ترشیەکەی نەبێتە ھۆی ترشەڵۆکی گەدە.\n- چای نەعنا کەمبکەرەوە:- ڕەنگە لەو باوەڕەدابیت چای نەعنا ھێوەرکەرەوەیەکی سروشتیە بەڵام ئەمە ڕاست نیە، چونکە ماسولکەکانی گەدە خاو دەکاتەوە و لەگەڵ ئەو بەستەرانەی بە زراوی بەستووەتەوە لەئەنجامدا ترشەکانی کۆئەندامی ھەرس دەجوڵێن و ھەست بە دڵەکزێ دەکەیت.\n- بە دەرمانەکانتدا بچۆرە و ڕاوێژکاری پزیشک بکە:- دەرمانەکانی پەستان و ڕەبوو و ھەستیاری و دژە ھەوکردنەکان دەبێتە ھۆی خاوبونەوەی بەستەرەکان و جوڵانی ترشەکانی کۆئەندامی ھەرس، ھەروەھا دەرمانەکانی چارەسەرکردنی لاوازی سێکسی دەبێتە ھۆی زیادبونی ترشەڵۆکی گەدە و دڵەکزێ .\n- لەسەر لای چەپت بخەوە:- خەوتن لەسەر لای ڕاست یان لەسەر سک و تەنانەت سەر پشتیش دەبێتە ھۆی ترشەڵۆکی گەدە لەبەر چەند ھۆکارێکی جیاواز، ھەربۆیە لەسەر لای جەپت بخەوە تاوەکو پەستان لەسەر گەدەت کەمبکەیتەوە و لەسەر سەرینێکی بەرز بخەوە.\nشی ئەم ئامۆژگاریانە پەیرەوی بکە:


کاک جەلال و مام نەوشیروان…. – Denegkan\nbyئاری\tJanuary 12, 2012\tگشتی\nقسەیەک لەسەر پەیوەندییە تەلەفۆنییەکەی نێوان سەرکردەی یەکەمی یەکێتی و گۆڕان\nڕەنگە هیچ کەس هێندەی ئەم دوو سیاسیە بە ناوهێنانی پێشگری خۆی بۆ بەرامبەرەکەی و بەکارهێنانی پێشگری ئەوی تر بۆ خۆی( واتا ڕەنگە لای مام جەلال ناخۆشترین شت ئەوە بێت کە پێشگری کاک بخرێتە پاڵی، وە لای کاک نەوشیروان، پێشگری مام بخرێتە پاڵی) دی قەڵس و پەست نەبێت، چونکە ئەم دوو سیاسییە لە چەند ساڵی ڕابردوودا، هەم هاوکارو هاوڕێباز و هاوحیزب بوون، هەم پێچەوانەکەشی راستە کە دژ یەکە و ڕکابەری سیاسی و دوژمنی سیاسی یەکتری بوون، نوسینەوەی ئەم ململانێ سیحراوییەی نیوان ئەم دوو سیاسییە، پێویستی بە کتێبێک و دووان هەیە، بەڵام ئەوەی گرنگە کە تێیبگەین، ئەوەیە، ئەم دوو سیاسییە لە ئیستادا دانویان بەیەکوە ناکوڵێت و هیچ کامیان ناخوازێت کە پێشگری خۆی بەوی تر ببەخشێت، یان پێشگری ئەوی تر بنوسێت بە ناوەکەی خۆیەوە.\nزەنگلێدانی جەلال تاڵەبانی بۆ ژمارە مۆبایلە تایبەتەکەی نەوشیروان مستەفا، ئەگەر تەکانێکی سیاسی نەبێت لە مێژوی سیاسی ئەم دوو سیاسییەدا، ئەوا لانیکەم بەرەو پێشچونێکی پۆزەتیڤانەیە لە چۆنێتی ململانێی سیاسی نێوان هێزە سیاسیە ڕکابەرەکاندا، چونکە دواجار ئەم دوو سیاسییە، کەم و زۆر جۆرێک لە قسەی بریندارکەریان بەرامبەر یەکتر کرد، جۆرێک لە بێمتمانییەیان بەرامبەر یەکتر ئیعلانکرد، جۆرێک لە دژایەتی و جۆرێک لە ” نەوشیروان مستەفا واتەنی تەخوین” یان بەرامبەر یەکتر کرد، لەمەشدا ڕاگەیاندنی یەکێتی نیشتیمانی ڕۆڵی شێری بەردەکەوێت (بە حوکمی ئەوەی نەوشروان مستەفا تەنها وەک دیفاعکەر لە خۆی و بیروبۆچونەکانی هاتە گۆ و وەلامی جەلال تاڵەبانی دایەوە)، چونکە ئەو ڕاگەیاندنەی حیزبی ناوبراو گەیشتە ئاستێک، خۆیان و هەموو ئەوانەی چواردەوری سکرتێرەکەیان بێگوناح وێناکرد، کەچی ڕکابەرەکە و هاوڕێی چل ساڵەی خۆیان کردە خائین و چەندەها تۆمەتی جۆراوجۆر.\nئەم پەیوەندیییە تەلەفۆنییەی تاڵەبانی بە سەرۆکی بزووتنەوەی گۆڕانەوە، ئەتوانێت دوو شتمان بۆ ئاشکرا بکات، دوو شت کە لە مەخزا و ناوەرۆک و دیپلۆماتیەتی سیاسیدا دژە یەکن.\nیەکێکیان ئەوەیە، کە پێدەچێت تاڵەبانی لەوە تێگەیشتبێت( جا چ لە ڕێی ڕاوێژکارەکانییەوە بێت، یان لە ڕێی مەکتەبی سیاسی یەکێتییەوە، یان وەک بە خۆداچونەوەیەک بۆ هەستکردن بە سیاسەتی هەڵەی شەخسی خۆی) کە ناتوانێت لە هەرێمی کوردستان و بە تایبەتیش لە ناوچەی سەوزدا ( نمونەی شارە حەیاتەکە) دوا ساتەکانی تەمەنی خۆی بە ئاسودەیی بەسەر بەرێت، یان درێژە بە تەمەنی یەکێتی بدات، گەر بێت و بە شیوەیەک لە شێوەکان دەست نەکاتە ملی ڕکابەرە سەرسەختەکەی دوو ساڵی ڕابردووی، بە واتایاکی تر، جەلال تاڵەبانی دەخوازێت پێش مردنی خۆی، ئەو سەروەرییەی، بەشێک لە خەڵکی ناوچی سەوز، لێیان سەندەوە( لە ڕێگەی دەنگدان بە گۆڕان) وەریبگرێتەوە و ببێتەوە سیمبولی شارە حەیاتەکە.\nدووەم، ڕەنگە بۆ یەکەم جار، بە هۆی پشێویەکانی ئەم دواییە عێراق و ململانێکانی نێوان مالیکی و عەلاوی و بە تایبەتی تر کشانەوەی هیزەکانی ئەمەریکا، مام جەلال، هەست بکات کە هەم پۆستەکەی خۆی، هەم ئاسایشی هەرێم کەوتۆتە ناو مەترسییەکی گەورەوە، لەم ڕوانگەیەشەوە لەبەر دوو هۆ بخوازێت ئۆپۆزسێۆن و هێزە سیاسیە ڕکابەرەکانی خۆیان بخزێنێتە ناو کێشمە کێشەکانی نێوان دەسەڵاتە باڵاکانی هەرێم و دەسەلاتی مەرکەزی عێراق، یاخود ڕەنگە مام جەلال بە جۆرێک لە جۆرەکان بێئومید بوبێت لە سەرۆکی هەرێم و بخوازێت ئۆپۆزسێۆن و گۆڕان وەک میتۆدێکی سیاسی نوێ بەکاربهێنێت بەرامبەر دەوڵەتی مەرکەزی عێڕاق. لە هەمانکاتدا دەشێت مام جەلال بیەوێت قسەکردن لەگەڵ کاک نەوشیروان وەک کارتێکی سیاسی بەهێز بەکاربهێنێت بەرامبەر دوو لایەن، یەکێکیان پارتی و سەرۆکەکەی، چونکە پارتی بە ئاشکرا نیگەرانی خۆیان بەرانبەر یەکێتی و سەرکردایەتییەکەی دەربڕیوە لە ڕوماڵکردن و هەڵوێستی سیاسی یەکێتی لە ڕوداوەکانی بادیناندا، دووەمیان بەکارهێنانی کارتی “بزوتنەوەی گۆڕان” بەرانبەر مالیکی، بەوەی کە من وەک جەلال تاڵەبانی، هەرکاتێک بخوازم دەتوانم هەموو هیزە سیاسییەکان بەرامبەر عێراق بەکاربهێنم، لەبەر ئەوە هیچ پێویست ناکات ئۆپۆزسێۆن لە کوردستان وەک کارتێکی فشار بەرامبەر یەکیتی و پارتی بەکاربهێنن.\nدواجار ئەم ئەگەر ئەم شیکردنەوەنا هەلە دەرچون، ڕەنگە تەنها شتێک کە مسۆگەر بێت بۆ نەوشیروان مستەفا، ئەو ئەگەر بێت کە مام جەلالی خستۆتە سەر کەڵکەکەی تەلەفۆنکردن بۆی، ئەوێش ئەگەری بە مام کردنی نەوشیروان مستەفا بە واتا مەعنەوی و میتافیزیکییەکەی، چونکە پێدەچێت مام جەلال لەوە تێگەیشتبێت، پارتی ناتوانێت ئەو خەونە بێت کە یەکێتی و لایەنگرانی یەکێتی و لە هەمووی گرنگتر باڵە جیاجیاکانی یەکێتی لە خۆی ڕازیبکات، بۆیە ڕەنگە جەلال تاڵەبانی لە دواساتەکانی تەمەنیدا بخوازێت، نەوشیوان مستەفا ببێتە شفاعەتکەرێکی خۆی و نزیککەوتنەوەی هەردوو هێزەکەی لە یەکتری”یەکێتی و گۆران”. دیارە وەلامی گۆڕان وەک هەمیشە، جۆرێتی ئەگەرەکانی داهاتوو، بە تایبەت دوای دابڕانەکەی کاک جەلال و مام نەوشیروان دیاری دەکات.\nلە ڕۆژمانەی ئاوێنە ژمارە ٣٠٧ دا بڵاوکراوەتەوە\nPrevious تەكنیكی سوپای توركیا و تاكتیكی پەكەكە …. بەشی یەكەم\nNext مسته‌فا بارزانی و زمانی ستانداردی كوردی


چەند زانیاریەکی سەیر و گرنگ لەو کەسانەوە کە ئەزمونی زۆریان لە پیشەکەیاندا هەیە - تۆڕی میدیایی خەڵک\nچەند زانیاریەکی سەیر و گرنگ لەو کەسانەوە کە ئەزمونی زۆریان لە پیشەکەیاندا هەیە\nئەمەی خوارەوە چەند زانیاریەکی سەیر و گرنگە لەو کەسانەوە کە ئەزمونی زۆریان لە پیشەکەیاندا هەیە:\n-فریاگوزاری مەلەوانی دەڵێت:\nلەکاتی خنکان لە ئاودا بەو جۆرە نییە کە تۆ چاوەڕوانی دەکەیت و بەهۆی ئەوەی دەکەویتە پەلەقاژە و هەناسەت بۆنادرێت، ناتوانیت هاواربکەیت و داوای یارمەتی بکەیت، زۆرجار بەهۆی ئەوەی بە دەستەکان هەوڵی مەلەکردن دەدەیت بواری ئەوەشت نییە دەستت بەرز بکەیتەوە.\nشارەزای بواری قژ دەڵێت:\nلەکاتی گۆڕینی ڕەنگی قژت ناتوانیت بە جارێک و دووجار ئەو ڕەنگەی دەتەوێت بەدەستی بخەیت، ڕەنگە پێویستی بە زیاتر لە ١٠ دانیشتن هەبیت و پێویستە نێوانی هەر دانیشتنێک لانیکەم ٢ هەفتە بێت، بۆ ئەوەی قژت زیانی پێنەگات.\nوەستای ئاسانسۆڕ دەڵێت:\nبەربونەوەی ئاسانسۆر بەو شێوە ئاسان نییە کە لە فیلمەکاندا هەیە، ئاسانسۆرەکانی ئێستا لانیکەم ٣ کێبڵی پێوەیە کە مەحاڵە هەرسێکیان لە یەککاتدا بپچرێت و هەر دانەیەکیشیان توانای هەڵگرتنی ئاسانسۆرەکەی هەیە بە تەنها، جگە لەوەی گەر هەر سێ دانەکەش بپچڕێت، ئامێری کۆنتڕۆڵکردنی خێرایی ئاسانسۆرەکە دەوەستێت کە توانای هەیە ئاسانسۆرەکە لە جێگای خۆیدا ڕابگرێت.\nکاپتنی فڕۆکە دەڵێت:\nهیچ فۆڕکەیەک نییە کە کاتێک دەفڕێت هەندێک کێشەی تێدا نەبێت کە پێویستی بە چاککردنەوەیە، بەڵام کۆمپانیاکان زۆر گوێی پێنادەن چونکە ئەو کێشانە مەترسی بۆ سەر سەلامەتی فڕۆکەکە درووستناکات.\nگیراوەیەک بە سیر و لیمۆ و زەنجەفیل کە جەستەت لە تەواوی ژەهرەکان پاک دەکاتەوە